open-index/open-wikipedia-markdown huggingface dataset:
బలరాంపూర్ (ఛత్తీస్‌గఢ్)

**బలరాంపూర్,** ఛత్తీస్‌గఢ్ రాష్ట్రం బలరాంపూర్-రామానుజ్‌గంజ్ జిల్లా లోని పట్టణం, ఈ జిల్లా ముఖ్యపట్టణం. అంతగా గుర్తింపు లేని ఈ పట్టణం, కొత్తగా స్థాపించిన జిల్లాకు ముఖ్య పట్టణం కావడంతో వెలుగు లోకి వచ్చింది. ఇది రాష్ట్ర రాజధాని రాయపూర్‌ నుండి 441 కి.మీ. దూరంలో ఉంది. 

## భౌగోళికం
అంబికాపూర్, రామానుజ్‌గంజ్, కుస్మి, ప్రతాప్‌పూర్, రాజ్‌పూర్‌ లను కలిపే ముఖ్యమైన జంక్షను, బలరాంపూర్.

పట్టణంలో ఛత్తీస్‌గఢ్ రాష్ట్ర పోలీసు శిక్షణా కేంద్రం ఉంది.

## రవాణా

### రోడ్డు
బలరాంపూర్‌కు, జిల్లాలోని అన్ని పట్టణాల నుండి చక్కటి రోడ్డు సౌకర్యం ఉంది. పట్టణం నుండి జార్ఖండ్ లోని గర్వాకు, ఛత్తీస్‌గఢ్ లోని అంబికాపూర్‌కూ జాతీయ రహదారి 343 ద్వారా రోడ్డు సౌకర్యం ఉంది.

### రైలు
పట్టణానికి సమీపం లోని రైల్వే స్టేషన్లు అంబికాపూర్, గర్హ్వా.

## మూలాలు

వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
ధమ్తారి

**దమ్తారి, [[ఛత్తీస్‌గఢ్]] రాష్ట్రంలోని [[ధమ్తరి జిల్లా|దమ్తారీ జిల్లా]] లోని నగరం. ఈ జిల్లా ముఖ్యపట్టణం. నగర పరిపాలన** మునిసిపల్ కార్పొరేషన్ నిర్వహిస్తుంది.  ఇది 1998 జూలై 6 వ తేదీన ఏర్పడిన మహాసముంద్ లోక్‌సభ నియోజకవర్గంలో భాగం. చత్తీస్‌గఢ్ మొత్తం జనాభాలో ఈ జిల్లా జనాభా 3.13 శాతం ఉంది.

## చరిత్ర
ఎడమ|thumb| ధమ్తారి, భారతదేశంలోని మిషనరీలు, 1932
ధమ్తారి జనాభా 1955 లో 17,278. ఆ సమయంలో, ఈ పట్టణం మధ్యప్రదేశ్ రాష్ట్రంలో రాయపూర్ జిల్లాలో భాగంగా ఉండేది. 2000 లో, ఇది కొత్త ఛత్తీస్‌గఢ్ రాష్ట్రంలో భాగమైంది. ధమ్తారీ తహసీల్ ప్రధాన కార్యాలయం. బెంగాల్ నాగపూర్ రైల్వేకు చెందిన బొంబాయి - కలకత్తా ప్రధానమార్గం నుండి చీలి న్యారో గేజి మార్గం ధమ్తారికి వెళ్తుంది. ధమ్తారి వాణిజ్య కేంద్రంగా మారింది. అక్కడ నుండి రవాణా అయ్యే వస్తువుల్లో కలప, యూరియా, బీడి ఆకులు, బియ్యం, జంతు చర్మంతో చేసిన వస్తువులు.

## భౌగోళికం
ధత్తారి చత్తీస్‌గఢ్‌లోని సారవంతమైన మైదానంలో ఉంది. జిల్లా మొత్తం వైశాల్యం . ఇది సముద్ర మట్టానికి 317 మీటర్ల ఎత్తున ఉంది. ధమ్తారి, రాష్ట్ర రాజధాని రాయపూర్ నుండి 65 కి.మీ. దూరంలో ఉంది.

## ఆర్థిక వ్యవస్థ
జిల్లాలో సీసం నిల్వలు ఉన్నాయి. నగరంలోని చాలా మంది కార్మికులు కలప పరిశ్రమ లేదా బియ్యం లేదా పిండి మిల్లుల్లో (ధమ్తారిలో 200 పైచిలుకు ధాన్యం మిల్లులు ఉన్నాయి) పనిచేస్తారు. పట్టణంలో రసాయన పరిశ్రమ కూడా గణనీయంగా ఉంది. మహానదిపై ఉన్న రవిశంకర్ సాగర్ ఆనకట్ట (గాంగ్రెల్ డ్యామ్) నగరం నుండి 17 కి.మీ. దూరంలో ఉంది. ఇది దాదాపు 1,40,000 ఎకరాల భూమికి సాగునీటిని అందిస్తుంది. రాష్ట్ర రాజధాని రాయ్‌పూర్‌కు, భిలాయ్‌లోని ఉక్కు కర్మాగారానికీ ప్రాథమికంగా తాగునీటిని సరఫరా చేస్తుంది. 

## నగర మేయర్ల జాబితా

ధమ్తారి రాయపూర్ నుండి జగదల్‌పూర్ జాతీయ రహదారి 30 పై ఉంది, ప్రతి 5-15 నిమిషాలకు ఇక్కడ నుండి ఈ నగరాలకు బస్సు సేవలు అందుబాటులో ఉంటాయి. రాయ్‌పూర్ ధమ్తారిల మధ్య ఉన్న న్యారో-గేజ్ రైలు మార్గం ఒకప్పుడు ఆ ప్రాంతానికి సేవలందించింది.

## మూలాలు

వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
ధన్ సింగ్ గుర్జర్

**ధున్నా సింగ్** అని కూడా పిలువబడే **ధన్ సింగ్ గుర్జర్** మీరట్ భారతీయ కొత్వాల్ (పోలీసు చీఫ్), అతను 1857 తిరుగుబాటులో పాల్గొన్నాడు, మీరట్ లోని బ్రిటిష్ ఈస్టిండియా కంపెనీకి వ్యతిరేకంగా నాయకత్వం వహించాడు. 1857 విప్లవానికి మూలకర్తగా పేరుగాంచారు.

## ప్రారంభ జీవితం
ధన్ సింగ్ మీరట్ జిల్లాలోని పంచలి లేదా పాంచాలి గ్రామంలో జన్మించాడు. మీరట్ లోని గుర్జార్లు సాంప్రదాయకంగా శక్తివంతమైన సమాజంగా ఉన్నారు, వీరు ఈ ప్రాంతంలో భూమి, పశువుల వ్యాపారాన్ని నియంత్రించారు. అయితే కంపెనీ పాలనలో వారు తమ పశువులను మేపడానికి ఆధారపడ్డ భూమిలో ఎక్కువ భాగం జాట్స్ వంటి ఇతర సమూహాలకు వేలం వేయబడింది. బ్రిటిష్ అధికారులు గుర్జార్లను క్రిమినల్ తెగల చట్టం క్రింద నేరస్థులుగా ముద్రవేసినారు.

## 1857 తిరుగుబాటులో పాత్ర
1857 మే 10న మీరట్ లో ఈస్ట్ ఇండియా కంపెనీ పాలనకు వ్యతిరేకంగా తిరుగుబాటు జరిగింది. నగరం కొత్వాల్ గా ధన్ సింగ్ పని నగరాన్ని రక్షించడం. అయితే తిరుగుబాటులో చేరడానికి లేదా తిరుగుబాటుదారుల కోపం నుండి తప్పించుకోవడానికి అతని అధికారులు ఆ రోజు అతని విడిచిపెట్టారు. నగరంలో పెద్ద ఎత్తున అల్లర్లు, దోపిడీలు, హత్యలు జరిగాయి. గుర్రాలను దొంగిలించినందుకు అతని చౌకీదార్లు (గార్డులు) ఇద్దరు గుర్జార్ వ్యక్తులను పట్టుకున్నప్పుడు, తిరుగుబాటుదారుల నుండి ప్రతీకార చర్యలకు భయపడి అరెస్టులు చేయవద్దని అతను వారిని కోరాడు. అర్ధరాత్రి సమయంలో, అతన్ని ఒక బెంగాలీ వ్యక్తి ఇంటికి పిలిచారు, సాయుధ గుర్జార్ల భారీ సమూహం అతన్ని దోచుకుంది. ధన్ సింగ్ చౌకీదార్లు దోపిడీచేసిన ఇద్దరిని అరెస్టు చేశారు, కాని సింగ్ గుర్జార్లకు వ్యతిరేకంగా బలప్రయోగం చేయకుండా వారిని నిరోధించాడు. ఆ తర్వాత అతను ఆ ఇద్దరిని విడుదల చేశాడు.

ధన్ సింగ్, పలువురు ఇతర పోలీసులు తరువాత పోలీసు దళాన్ని (కొత్వాలీ) విడిచిపెట్టారు. మీరట్ జిల్లా నలుమూలల నుండి వేలాది మంది గ్రామస్థులను నగర జైలుకు నడిపించాడని భావిస్తున్నారు. అధికారిక రికార్డుల ప్రకారం తిరుగుబాటుదారులు 839 మంది ఖైదీలను జైలు నుంచి విడుదల చేశారు. ఢిల్లీ ముట్టడిలో పాల్గొన్న తిరుగుబాటుదారులలో ఈ ఖైదీలు కూడా ఉన్నారు.

## సంస్మరణ

* మీరట్ లోని సదర్ పోలీస్ స్టేషన్ ఆవరణలో ఉత్తర ప్రదేశ్ డైరెక్టర్ జనరల్ ఆఫ్ పోలీస్ ఓపి సింగ్ కొత్వాల్ ధన్ సింగ్ గుర్జర్ విగ్రహాన్ని ఆవిష్కరించారు. ధన్ సింగ్ కొత్వాల్ ఒక అధ్యాయాన్ని పోలీసు శిక్షణలో చేర్చనున్నట్లు ఆయన ప్రకటించారు, అతని స్ఫూర్తిదాయకమైన ధైర్యసాహసాలు, ప్రాణత్యాగం కథను ప్రజలకు తీసుకువెళ్ళడానికి ఒక డాక్యుమెంటరీని తయారు చేస్తామని ఆయన ప్రకటించారు.
* మీరట్ విశ్వవిద్యాలయం క్యాంపస్ కమ్యూనిటీ సెంటర్ అయిన ధన్ సింగ్ కొత్వాల్ కమ్యూనిటీ సెంటర్ అతని పేరు మీద ఉంది.
* ఘజియాబాద్ లోని లోనీలో ఉన్న ధన్ సింగ్ గుర్జర్ మహావిద్యాలయకు కూడా ఆయన పేరు పెట్టారు.
* న్యూఢిల్లీలోని సరితా విహార్ ప్రాంతం గుండా నడిచే ధమని రహదారికి కొత్వాల్ ధన్ సింగ్ గుర్జర్ పేరు పెట్టారు.
## బాహ్య లింకులు

*  ధన్ సింగ్ గుర్జర్

## మూలాలు


వర్గం:1820 జననాలు
వర్గం:1857 మరణాలు
వర్గం:భారత స్వాతంత్ర్య సమర యోధులు
వర్గం:భారత స్వాతంత్ర్యోద్యమం
వర్గం:ఉత్తర ప్రదేశ్ వ్యక్తులు
వర్గం:ఉత్తర ప్రదేశ్ స్వాతంత్ర్య సమర యోధులు
వర్గం:భారతీయులు
వర్గం:1857 మొదటి భారత స్వాతంత్ర్య యుద్ధంలో పాల్గొన్న యోధులు
సూరజ్‌పూర్

**సూరజ్‌పూర్** ఛత్తీస్‌గఢ్ రాష్ట్రం, సూరజ్‌పూర్ జిల్లా లోని పట్టణం. సూరజ్‌పూర్ జిల్లా ముఖ్యపట్టణం. ఇది రిహాండ్ నది ఒడ్డున ఉంది. పట్టణ పరిపాలనను పురపాలక సంఘం నిర్వర్తిస్తుంది. సూరజ్‌పూర్ రాష్ట్ర రాజధాని రాయపూర్ నుండి 334 కి.మీ. దూరంలో ఉంది. జాతీయ రహదారి 43 సూరజ్‌పూర్ మీదుగా వెళ్తుంది.

## భౌగోళికం
సూరజ్‌పూర్  వద్ద,  సముద్రమట్టం నుండి సగటున 528 మీటర్ల ఎత్తున ఉంది.

## జనాభా వివరాలు
2011 జనాభా లెక్కల ప్రకారం సూరజ్‌పూర్ పట్టణం జనాభా 20,189. పురుషులు 10430, స్త్రీలు 9759. 6 సంవత్సరాల లోపు పిల్లలు 2649 మంది ఉన్నారు. ఆరేళ్లలోపు మగపిల్లల జనాభా 1419, ఆరేళ్లలోపు ఆడ పిల్లల జనాభా 1230. సూరజ్‌పూర్ నగర అక్షరాస్యత 79.89%, పురుషుల అక్షరాస్యత 86.74%, స్త్రీల అక్షరాస్యత 72.66%. సూరజ్‌పూర్‌లో లింగ నిష్పత్తి 1000 మంది పురుషులకు 936 స్త్రీలు. ఆరు సంవత్సరాల కంటే తక్కువ వయస్సు ఉన్న పిల్లల్లో లింగనిష్పత్తి 1000 మగ పిల్లలకు 867. సూరజ్‌పూర్‌లో మొత్తం గృహాల సంఖ్య 4397.

## రవాణా

### త్రోవ
సూరజ్‌పూర్‌కు చక్కని రోడ్డు, రైలు సౌకర్యాలున్నాయి. జాతీయ రహదారి 43 పట్టణాన్ని ఉత్తరాన కట్నీతో, తూర్పున గుమ్లా & రాంచీ లతో కలుపుతుంది. సూరజ్‌పూర్‌కు భయ్యాతాన్, ప్రతాప్‌పూర్, రేణుకూట్, రాబర్ట్స్‌గంజ్ ల మీదుగా వారణాసికి రోడ్డు సౌకర్యం ఉంది. అలాగే బిలాస్పూర్,→ రాయ్పూర్ → భిలాయి → నాగపూర్ లకు రోడ్డు సౌకర్యం ఉంది.

### రైలు
ళ్ళుసూరజ్‌పూర్ రైల్వే స్టేషను పట్టణ కేంద్రం నుండి  6 కి.మీ. దూరంలో ఉంది. ఈ స్టేషను మధ్యప్రదేశ్ రాష్ట్ర రాజధాని భోపాల్‌తో అనుసంధానం అందిస్తుంది. సూరజ్‌పూర్ రోడ్డును కలిపే కొన్ని ముఖ్యమైన రై:

* జబల్పూర్ - అంబికాపూర్ ఎక్స్‌ప్రెస్
* అంబికాపూర్ - షాహడోల్
* అంబికాపూర్ - దుర్గ్ ప్యాసింజర్ ఎక్స్‌ప్రెస్
* నర్మదా ఎక్స్‌ప్రెస్: ఇండోర్ జంక్షన్ - బిలాస్‌పూర్ మధ్య
* భోపాల్ - బిలాస్‌పూర్ ఎక్స్‌ప్రెస్ అనుపూర్ రైల్వే స్టేషన్ వద్ద (సూరజ్‌పూర్ స్టేషన్ నుండి 127 కి,.మీ.)
* అమర్‌కంటక్ ఎక్స్‌ప్రెస్ : భోపాల్, దుర్గ్ ల మధ్య నడుస్తుంది. సూరజ్‌పూర్ నుండి 127 కి.మీ. దూరంలో ఉన్న అనుపూర్ రైల్వే స్టేషన్ వద్ద. 

## చూడదగ్గ ప్రదేశాలు
గాయత్రి మందిరం ఇక్కడి పురాతన దేవాలయాలలో ఒకటి. ఇది సురాజ్‌పూర్‌లోని గాయత్రి నగర్‌కి పశ్చిమాన రిహాండ్ నది ఒడ్డున ఉంది. ఇది శారదాదేవి ఆలయం. సూరజ్‌పూర్ "గాయత్రి మంత్ర" ప్రార్థనతో మేల్కొంటుంది, ఇది సురాజ్‌పూర్ అంతటా ఉదయం 5:00 గంటలకు వినబడుతుంది. ఆలయం చుట్టూ నర్సరీలు, పార్కులూ ఉన్నాయి.

మహామాయ మందిర్ సూరజ్‌పూర్ నుండి 4 కి.మీ. దూరంలో ఉన్న దేవీపూర్ లో ఉంది. మహామాయ దేవాలయం అత్యంత పురాతన దేవాలయాలలో ఒకటి. వివిధ ప్రదేశాల నుండి ప్రజలు మహామాయ మందిరాన్ని సందర్శిస్తారు. నవరాత్రి సమయంలో ఈ ప్రదేశం ప్రధాన ఆకర్షణగా మారుతుంది.

## మూలాలు

వర్గం:ఛత్తీస్‌గఢ్ నగరాలు పట్టణాలు
దుర్గ్

**దుర్గ్,** ఛత్తీస్‌గఢ్‌ రాష్ట్రం దుర్గ్ జిల్లా లోని నగరం. ఇది ఈ జిల్లా ముఖ్యపట్టణం. ఇది శివనాథ్ నదికి తూర్పు ఒడ్డున ఉంది, ఇది దుర్గ్- భిలాయ్ పట్టణ సముదాయంలో భాగం. 10,64,077 పట్టణ జనాభాతో, ఛత్తీస్‌గఢ్‌లో రాయ్‌పూర్ తర్వాత దుర్గ్- భిలాయ్ రెండవ అతిపెద్ద పట్టణ ప్రాంతం.

2011 భారత జనగణన ప్రకారం, దుర్గ్ జనాభా 2,68,679. జనాభాలో పురుషులు 51% కాగా, మహిళలు 49% ఉన్నారు. దుర్గ్ సగటు అక్షరాస్యత 72%. పురుషులలో అక్షరాస్యత 79% కాగా, స్త్రీల అక్షరాస్యత 65%. దుర్గ్‌ జనాభాలో 13% మంది 6 సంవత్సరాల లోపు పిల్లలు.

## ప్రముఖులు
* సంతోష్ అరస్విల్లి, టేబుల్ టెన్నిస్ అంతర్జాతీయ పతక విజేత
* సబా అంజుమ్ కరీం - హాకీ క్రీడాకారిణి
* భూపేష్ బఘేల్, ఛత్తీస్‌గఢ్ ముఖ్యమంత్రి
* అనురాగ్ బసు, భారతీయ చిత్ర దర్శకుడు
* హర్‌ప్రీత్ సింగ్, క్రికెటర్
* మోతీలాల్ వోరా, కోశాధికారి, భారత జాతీయ కాంగ్రెస్

## మూలాలు


వర్గం:Coordinates on Wikidata
వర్గం:ఛత్తీస్‌గఢ్ నగరాలు పట్టణాలు
చరణ్‌జిత్ సింగ్ చన్నీ

**చరణ్‌జిత్ సింగ్ చన్నీ** (జననం: 1963 మార్చి 1)  ఒక భారతీయ రాజకీయ నాయకుడు. అతను పంజాబ్ రాష్ట్ర 16వ ముఖ్యమంత్రిగా 2021 సెప్టెంబరు 20 నుండి 2022 మార్చి 16 వరకు పనిచేశాడు. చరణ్‌జిత్ సింగ్ చన్నీ భారత జాతీయ కాంగ్రెస్ సభ్యుడు. గతంలో అమరీందర్ సింగ్ ఆధ్వర్యంలో సాంకేతిక విద్య, శిక్షణ మంత్రిగా, పంజాబ్ శాసనసభలో ప్రతిపక్ష నాయకుడిగా ఉన్నారు.

## ప్రారంభ జీవితం, విద్య
చన్నీ దళిత వర్గానికి చెందిన వ్యక్తి. అతను మక్రోనా కాలన్ గ్రామంలో జన్మించాడు. అతను పంజబ్ విశ్వవిద్యాలయంలో న్యాయశాస్త్రం, పిటియు జలంధర్ నుండి ఎం.బి.ఎ. చదివాడు. అతనికి వివాహమై ఇద్దరు పిల్లలు ఉన్నారు.

## రాజకీయ జీవితం
చాన్నీ 2015 నుండి 2016 వరకు పంజాబ్ శాసనసభలో ప్రతిపక్ష నాయకుడిగా ఉన్నారు. 2017లో అమరీందర్ సింగ్ మంత్రివర్గంలో సాంకేతిక విద్య, పారిశ్రామిక శిక్షణ శాఖ మంత్రిగా నియమించబడ్డాడు.

2021 సెప్టెంబరులో, అతను కెప్టెన్ అమరీందర్ సింగ్ పంజాబ్ ముఖ్యమంత్రిగా రాజీనామా చేసిన తర్వాత పంజాబ్ తొలి దళిత సిక్కు ముఖ్యమంత్రిగా నియమించబడ్డాడు. చరణ్ జిత్ చన్నీ 2022 పంజాబ్ శాసనసభ ఎన్నికల్లో చమ్‌కౌర్ సాహిబ్, భదౌర్ నియోజకవర్గాలనుండి శాసనసభకు పోటీ చేసి ఓడిపోయాడు. అతను 2023 ఆగస్ట్ 20న కాంగ్రెస్ వర్కింగ్ కమిటీ సభ్యుడిగా నియమితుడయ్యాడు.

## మూలాలు


వర్గం:1963 జననాలు
వర్గం:జీవిస్తున్న ప్రజలు
వర్గం:పంజాబ్ వ్యక్తులు
వర్గం:పంజాబ్ ముఖ్యమంత్రులు
వర్గం:సిక్కు మతం
వర్గం:పంజాబ్ నుండి ఎన్నికైన లోక్‌సభ సభ్యులు
మక్తా మహబూబ్ పేట్

**మక్తా మహబూబ్ పేట్**, (ఇంగ్లీష్: *[[:en:Maktha Mahabubpet|Maktha Mahabubpet]]*) తెలంగాణ రాష్ట్ర రాజధాని హైదరాబాదులోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థలోని 241వ వార్డు నంబరులో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
* ఖాన్‌మెట్
* మాదాపూర్‌
* ఇజ్జత్‌నగర్
* హైటెక్ సిటీ

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మక్తా మహబూబ్ పేట్ నుండి కోఠి, కొండాపూర్, సికింద్రాబాద్, ఇసిఐఎల్, పటాన్‌చెరు, ఉప్పల్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని చందానగర్, హఫీజ్‌పేట ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.

## ప్రార్థనా మందిరాలు
* షిర్డీ సాయిబాబా దేవాలయం
* అయ్యప్ప స్వామి దేవాలయం
* దుర్గా దేవాలయం
* మసీదు ఇ ఎరాజ్
* మసీదు-ఈ-అమీనా కలీమి

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata
బి.ఎం.ఇదినబ్బ

బి.ఎం.ఇదినబ్బ, (1920 సెప్టెంబరు 17 - 2009 ఏప్రిల్ 11) ప్రముఖ కన్నడ కవి, పాత్రికేయుడు, స్వాతంత్ర్య సమరయోధుడు, రాజకీయ నాయకుడు , కర్ణాటకకుచెందిన కన్నడ కార్యకర్త. కాంగ్రెస్ పార్టీ సభ్యుడిగా ఉండి ఉల్లాల్ నియోజకవర్గం నుంచి కర్ణాటక రాష్ట్ర అసెంబ్లీలో మూడుసార్లు ఎమ్మెల్యేగా ఎన్నికయ్యాడు. కేరళలోని కాసరగోడ్ జిల్లాను కర్ణాటక రాష్ట్రంలో విలీనం చేయడానికి పోరాడిన కార్యకర్తల్లో అతను ఒకరు. బీరీ సాహిత్య సమ్మేళన (బేరీ లిటరేచర్ సమ్మిట్) మొదటి అధ్యక్షుడిగా ఘనతను పొందాడు. అతను రాజజ్యోత్సవ ప్రశస్తితోసహా పలు ప్రతిష్టాత్మక అవార్డులను అందుకున్నాడు.

## బాల్యం
ఇడినాబ్బ  1920 సెప్టెంబరు 17న కర్ణాటకలోని దక్షిణ కన్నడ జిల్లా పుత్తూరు తాలూకాలోని ఉపినంగడీ గ్రామంలో జన్మించాడు. అతను  కర్ణాటక తీర ప్రాంతాలలో నివసించే బీరీ వర్గానికి చెందినవాడు. పుత్తూరులో పాఠశాల విద్య పూర్తి చేసిన  తరువాత  రాజకీయ, సాహిత్య రంగాలలో కి ప్రవేశించాడు. ఇడినబ్బకు నలుగురు కుమార్తెలు, ఇద్దరు కుమారులు ఉన్నారు.

## రాజకీయ జీవితం

బి.ఎం.ఇదినబ్బ 1934లో దక్షిణ కన్నడ కృషికర సహకారి మారాటా సంఘంలో ఉద్యోగం పొందాడు , 34 సంవత్సరాలు సంఘంలో పనిచేశాడు ,అతను 1978 లో పదవీ విరమణ చేశాడు. అతని రాజకీయ జీవితం 1938 లో ప్రారంభమైంది. అతను భారత జాతీయ కాంగ్రెస్ తో సంబంధం కలిగి ఉన్నాడు ,  అసెంబ్లీ నియోజకవర్గం నుండి మూడు సార్లు, అంటే 1967, 1985 ,1989 లలో శాసన సభ సభ్యుడిగా ఎన్నికయ్యాడు. రచయితగా ఆయన ఆరు నవలలు, ఆరు కథల సంకలనం, ఆరు కవితల సంకలనం, ఇద్దరు పిల్లల సాహిత్యాన్ని ప్రచురించారు. 1970 నుండి 1982 వరకు దక్షిణ కన్నడ జిల్లా సాహిత్య పరిషత్ అధ్యక్షుడిగా పనిచేశాడు. అతను బెంగళూరు కేంద్ర కన్నడ సాహిత్య పరిషత్ లో ఎగ్జిక్యూటివ్ కమిటీ సభ్యుడిగా కూడా ఉన్నాడు , అక్కడ అతను పన్నెండు సంవత్సరాలు పనిచేశాడు , ఇదినబ్బ  కర్ణాటక సాహిత్య అకాడమీలో కూడా సభ్యుడిగా ఉన్నాడు. 1988లో దక్షిణ కన్నడంలోజరిగిన మొదటి అఖిల భారత బేరీ సాహిత్య సమ్మేళనానికి అధ్యక్షత వహించాడు.2005లో కన్నడ అభివృద్ధి అథారిటీ (కేడీఏ) అధ్యక్షుడిగా ఈ పదవిని నిర్వహించాడు, ఇది అతని చివరి రాజకీయ నియామకం. కె.డి.ఎ. అధిపతిగా ఉన్న కాలంలో కన్నడ భాష, కన్నడిగుల అభివృద్ధి కోసం పోరాడాడు. రాష్ట్రంలోని ప్రభుత్వ రంగ యూనిట్లలో కన్నడిగులకు ఉపాధి కల్పించడంపై సరోజిని మహీషి నివేదికను అమలు చేయాలని అతను వాదించాడు. కర్ణాటకలోని మదరసాలలో కన్నడాన్ని బోధనా మాధ్యమంగా చేయాలనేది ఆయన ప్రధాన కోరిక.

## అవార్డులు
బి.ఎం.ఇదినబ్బకు  ఈ క్రింది అవార్డులు ప్రదానం చేయబడ్డాయి:

* 1987లో రాజజ్యోత్సవ ప్రశస్తి 
* 2000లో సందేశ ప్రథిస్థాన్
* 2004లో పెజవార్
* 2006లో సువర్ణ కర్ణాటక ఏకకరణ పురస్కారం
* గోరూరు రామస్వామి అయ్యంగార్ అవార్డు. 
* అథిమాబ్బే అవార్డు

ఈ అవార్డులతో పాటు కావ్య *వచన భూషణ,* *కన్నడ కోగిలే,* *సాహితరత్న,* *కావ్య జ్యోతి*వంటి పలు బిరుదులు కూడా ఆయనకు లభించాయి

## ఇవి కూడా చూడండి

* బంట్వాల్ వైకుంట బాలిగ

## మూలాలు


వర్గం:భారత స్వాతంత్ర్య సమర యోధులు
వర్గం:1920 జననాలు
వర్గం:2000 మరణాలు
వర్గం:కర్ణాటక స్వాతంత్ర్య సమర యోధులు
రాయగఢ్

**రాయగఢ్** ఛత్తీస్‌గఢ్ రాష్ట్రం, రాయగఢ్ జిల్లాలోని నగరం. ఇది రాయగఢ్ జిల్లా ముఖ్యపట్టణం. నగర పరిపాలనను మునిసిపల్ కార్పొరేషన్ నిర్వహిస్తుంది. రాయగఢ్, బొగ్గు నిల్వలకు, విద్యుత్ ఉత్పత్తికీ ప్రసిద్ధి చెందింది. దీనిని ఛత్తీస్‌గఢ్ సాంస్కృతిక రాజధానిగా భావించి సంస్కారధాని అని కూడా అంటారు.
## జనాభా వివరాలు
నగర జనాభాలో ప్రధానంగా ఛత్తీస్‌గఢ్, ఒడిశా, హర్యానా, బీహార్ ప్రజలు ఉన్నారు. ప్రధానంగా మాట్లాడే భాషలు ఛత్తీస్‌గఢీ, హిందీ, ఒడియా.  బెంగాలీ, తెలుగు, మరాఠీ మాట్లాడే ప్రజలు కూడా గణనీయమైన సంఖ్యలో ఉంటారు.

2001 నాటి భారత జనగణన ప్రకారం, రాయగఢ్ జిల్లా జనాభా  12,69,925. రాయగఢ్ నగరం జనాభా 3,64,287. నగర జనాభాలో పురుషులు 52%, మహిళలు 48% ఉన్నారు. సగటు అక్షరాస్యత 71%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 79%, స్త్రీల అక్షరాస్యత 62%. జనాభాలో 80% హిందువులు, 15% క్రైస్తవులు, మిగిలిన 5% ఇతర మతాలకు చెందిన వారు. రాయగఢ్‌లో, 13% జనాభా 6 సంవత్సరాల కంటే తక్కువ వయస్సు గలవారు.

## రవాణా
### రైల్వేలు
alt=Raigarh Railway Station|ఎడమ|200x200px| రాయగఢ్ రైల్వే స్టేషన్
రాయగఢ్ స్టేషను, హౌరా-నాగ్‌పూర్-ముంబై రైలు మార్గం లోని టాటానగర్-బిలాస్‌పూర్ సెక్షన్‌లో ఉంటుంది. ఇది బ్రాడ్ గేజ్ మార్గం. బిలాస్‌పూర్ రైల్వే డివిజన్ పరిధిలోకి వస్తుంది. అన్ని ఎక్స్‌ప్రెస్ రైళ్ళు, కొన్ని సూపర్‌ఫాస్ట్ రైళ్లూ ఇక్కడ ఆగుతాయి, గోండ్వానా ఎక్స్‌ప్రెస్, జనశతాబ్ది ఎక్స్‌ప్రెస్‌లు రాయగఢ్‌లో ఉద్భవించాయి.

రాయగఢ్ న్యూ ఢిల్లీ, ముంబై, కోల్‌కతా, కోట, పాట్నా, అహ్మదాబాద్, జైపూర్, భువనేశ్వర్, నాగపూర్, విశాఖపట్నం మొదలైన అనేక ప్రధాన నగరాలతో బాగా అనుసంధానించబడి ఉంది. ఇతర ప్రాంతాలకు వెళ్ళాలంటే ఇది బిలాస్‌పూర్ రైల్వే స్టేషన్‌పై ఆధారపడాలి.

రాయగఢ్ ప్రధాన రైల్వే స్టేషను రాయగఢ్ నగరం నడిబొడ్డుకు సమీపంలో ఉంది. కిరోడిమల్ నగర్ రైల్వే స్టేషను రాయగఢ్ నగరంలోని శివారు చిన్న స్టేషన్. రాయగఢ్ రైల్వే స్టేషన్ అంబికాపూర్, సుర్గుజా, ధరమ్‌జైగర్, లైలుంగా, సారంగఢ్.వసమీప ప్రాంత ప్రజలకు సేవలందిస్తున్నది  రాయగఢ్ రైల్వే స్టేషన్‌లో మంచి వాహనాల పార్కింగ్ సౌకర్యం ఉంది, అవసరమైనప్పుడు రాత్రిపూట పార్కింగ్ చేయవచ్చు.

కొండతరాయ్ విమానాశ్రయం రాయఘర్ నుండి 9 కి.మీ. దూరంలో ఉంది. 2017 మే నాటికి దేశీయ విమానాల కోసం రాష్ట్రంలోని రెండవ విమానాశ్రయంగా రాయ్‌గఢ్ విమానాశ్రయాన్ని అభివృద్ధి చేయడానికి రాష్ట్ర ప్రభుత్వం, 2013 జూలైలో ఎయిర్‌పోర్ట్స్ అథారిటీ ఆఫ్ ఇండియా (AAI) తో ఒక అవగాహన కుదుర్చుకుంది. నాలుగు లైన్ల జాతీయ రహదారి 216 నగరం నుండి విమానాశ్రయాన్ని కలుపుతుంది.

## భౌగోళికం, వాతావరణం
రాయగఢ్  వద్ద, సముద్రమట్టం నుండి సగటున 215మీటర్ల ఎత్తున ఉంది. కేలో నది నగరం గుండా ప్రవహిస్తుంది. ఇది నగర దాని ప్రధాన నీటి వనరులలో ఒకటి.

కనిష్ట - గరిష్ట ఉష్ణోగ్రత పరిధి వేసవిలో 29.5 - 49°C ఉండగా, శీతాకాలంలో 8 - 25°C ఉంటుంది.

## మూలాలు


## వెలుపలి లంకెలు

వర్గం:ఛత్తీస్‌గఢ్ నగరాలు పట్టణాలు
అర్జున్ సింగ్ గుర్జర్

**అర్జున్ సింగ్ గుర్జర్** (1910 &#x2013; 1947) భారత స్వాతంత్ర్య సమర యోధుడు. అతను హర్యానాలోని సిర్సాలో జన్మించాడు.

## స్వాతంత్ర్యోద్యమంలో పాత్ర
అర్జున్ సింగ్ తండ్రి రామ్ కరణ్ గుర్జర్ ఆర్థిక పరిస్థితి బాగుండేది కాదు. దాంతో అతనికి చదువుకోవడంలో సమస్యలు ఎదురయ్యాయి.

గుర్జర్ హిందీలో పరిజ్ఞానం సంపాదించాడు. పట్టణ ప్రాంత రాజకీయ వాతావరణం అతనికి స్ఫూర్తి నిచ్చింది. దాంతో అతను కాంగ్రెస్ పార్టీ సమావేశాలకు హాజరు కావడం మొదలు పెట్టాడు. 1935-36 సమావేశాల్లో అతను అధికారికంగా కాంగ్రెసు పార్టీలో చేరాడు. పార్టీలో క్రియాశీల కార్యకర్తగా మారాడు.

## సత్యాగ్రహం, క్విట్ ఇండియా ఉద్యమం
స్వాతంత్ర్య పోరాటంలో అతని పాత్ర పెరుగుతూ పోయింది. పట్టణంలో అతని పరపతి ప్రతిష్ఠ పెరిగింది. గౌరవనీయమైన స్థానాన్ని పొందాడు. 1941 లో వ్యక్తిగత సత్యాగ్రహ ఉద్యమంలో అతనిని అరెస్టు చేసారు. ఫిరోజ్‌పూర్‌ లోని జిల్లా జైలులో కఠినమైన జైలు శిక్ష అనుభవించాడు.  జైలు నుండి విడుదలైన తర్వాత, 1942 లో మహాత్మా గాంధీ ప్రారంభించిన క్విట్ ఇండియా ఉద్యమంలో పాల్గొన్నాడు. అతడిని మళ్లీ అరెస్టు చేశారు. ముల్తాన్‌లోని పాత సెంట్రల్ జైలులో ఒక సంవత్సరం కఠిన కారాగార శిక్ష విధించారు. స్వాతంత్య్రం సాధించే వరకు పోరాటంలో అతను ముందు వరుసలో ఉన్నాడు. 

స్వాతంత్ర్యం వచ్చిన తర్వాత కొద్ది రోజులకే గుర్జర్ మరణించాడు.

## మూలాలు

 
వర్గం:1910 జననాలు
వర్గం:హర్యానా స్వాతంత్ర్య సమర యోధులు
అరుణ్ కుమార్ చందా

thumb| 2000 లో విడుదల చేసిన భారతదేశపు స్టాంప్‌పై అరుణ్ కుమార్ చందా|226x226px
**అరుణ్ కుమార్ చందా** (1899-1947), అస్సాం రాష్ట్రం, కచార్ జిల్లాకు చెందిన భారత స్వాతంత్ర్య సమర యోధుడు. http://maharashtrapost.gov.in/htmldocs/feb2000.htm  అతను సామాజిక కార్యకర్త, రచయిత. బెంగాలీ వారపత్రిక *సప్తక్‌కు* సంపాదకుడు*.* 1960 లో అతని జ్ఞాపకార్థం సిల్చార్‌లో AK చందా లా కాలేజి పేరుతో న్యాయ కళాశాలను స్థాపించారు.  భారత ప్రభుత్వం అతని గౌరవార్థం ఒక తపాలా స్టాంపును విడుదల చేసింది. 

అరుణ్ కుమార్ చందా**,** అస్సాం లోని టీ కార్మికుల నాయకుడిగా వారి ప్రగతికి కృషి చేసాడు. 1939 లో కార్మిక సంఘానికి జరిగిన ఎన్నికల్లో కాంగ్రెసు పార్టీకి చెందిన నాయకులను టీ ఎస్టేటుల్లో ప్రచారానికి అనుమతించలేదు. అరుణ్ చందా, డెర్బీ అనే టీ ఎస్టేటుకు బయటే నిలబడి కార్మికులను ఉద్దేశించి ప్రసంగించాడు. అతని ప్రసంగానికి ముగ్ధులైన కార్మికులు అరుణ్ రాజా కీ జయ్ అని నినదించారు.  ఆ ఎన్నికల్లో కాంగ్రెసు అభ్యర్థే నెగ్గాడు.    

## మూలాలు
 
వర్గం:1947 మరణాలు
వర్గం:1899 జననాలు
పది (సినిమా)

**10** 2017లో విడుదలైన తెలుగు సినిమా. విక్రమ్, సమంత  హీరో హీరోయిన్లుగా నటించిన ఈ సినిమాకు విజయ్ మిల్టన్ దర్శకత్వం వహించాడు. తమిళంలో 2015లో 10 ఎంద్రాతుకుల్లా పేరుతో విడుదలైన ఈ సినిమాను తెలుగులో  ‘10’ పేరుతో శ్రీ సుబ్రమణ్యేశ్వర సినీ క్రియేషన్స్ పతాకంపై జి.సుబ్రమణ్యం, ఎం.సుబ్బారెడ్డి, రామారావు చింతపల్లి తెలుగులోకి అనువదించి డిసెంబర్ 15, 2017న విడుదల చేశారు.

## కథ
విక్రమ్ కారు డ్రైవర్ గా పనిచేస్తుంటాడు. అతను కొన్ని పార్సిల్స్ ని  విలన్ లకు చేరవేస్తుంటాడు. ఈ క్రమంలో ఒక రోజు ఓ పార్సిల్ ని డెలివర్ చేయడానికి బయలుదేరుతాడు,సగం దూరం ప్రయాణించాక తాను ఓ అమ్మాయిని కిడ్నాప్ చేశాననే విషయం విక్రమ్ కు అర్థం అవుతుంది. ఆ అమ్మాయిని ఎవరు కిడ్నాప్ చేయాలనుకున్నారు ? విక్రమ్ ఆమెని ఎలా కాపాడాడు ? అనేదే మిగిలిన సినిమా కథ.

## నటీనటులు
*విక్రమ్
*సమంత  (ద్విపాత్రాభినయం)
*సునీల్ థాపా
*రామ్ దాస్ 
*సామ్ ఆండర్సన్  
*శరవణ సుబ్బయ్య 
*అజయ్   
*మనోబాల
*మునీష్ కాంత్

## సాంకేతిక నిపుణులు
*బ్యానర్: శ్రీ సుబ్రమణ్యేశ్వర సినీ క్రియేషన్స్ 
*నిర్మాత: జి.సుబ్రమణ్యం, ఎం.సుబ్బారెడ్డి, రామారావు చింతపల్లి 
*కథ, స్క్రీన్‌ప్లే , దర్శకత్వం: విజయ్ మిల్టన్
*సంగీతం:  డి. ఇమాన్
*సినిమాటోగ్రఫీ:   కె.ఎమ్ భాస్కరన్
*ఎడిటర్ :  శ్రీకర్ ప్రసాద్

## మూలాలు

వర్గం:2017 తెలుగు సినిమాలు
నందిత బన్న

**నందిత బన్న** సింగపూర్ కు చెందిన మోడల్, ప్రవాస భారతీయురాలు. ఆమె 18 సెప్టెంబర్ 2021న మిస్‌ యూనివర్స్‌ సింగపూర్‌ - 2021 కిరీటాన్ని గెలుచుకుంది.

## జననం, కుటుంబ నేపథ్యం, విద్యాభాస్యం
నందిత బన్న 2000లో సింగపూర్లో జన్మించింది. ఆమె స్వస్థలం ఆంధ్రప్రదేశ్ రాష్ట్రం,  శ్రీకాకుళం నగరంలోని చిన్నబజారు, దూదివారి వీధి. నందిత తల్లిదండ్రులు ఫణి మాధురి, గోవర్ధన్‌లు ఉద్యోగరీత్యా 25 సంవత్సరాల క్రితం సింగపూర్‌ వెళ్లి స్థిర పడ్డారు. ఆమె నాన్న సింగపూర్‌లో ఏవియేషన్‌ సప్లై చెయిన్‌ సీనియర్‌ మేనేజర్‌గా, తల్లి సివిల్‌ ఇంజినీరుగా పని చేస్తుంది. 

నందిత బన్న విద్యాభాస్యం 2000లో సింగపూర్‌లో ప్రారంభించింది. ఆమె తలితండ్రులు తనకు తెలుగు సంస్కృతి, సంప్రదాయాల గురించిన అవగాహన కల్పించడం కోసం విశాఖపట్నంలోని టింఫనీ స్కూల్లో 5, 6, 7 తరగతులు చదివించారు. నందిత తర్వాత సింగపూర్‌లో ప్రతిష్ఠాత్మకమైన రాఫుల్స్‌ ఇన్‌స్టిట్యూట్‌లో ఎంట్రెన్స్‌ టెస్ట్‌లో పాస్ అయ్యి సీట్ సంపాదించి, అక్కడ  8 నుంచి 12వ తరగతి వరకు చదివింది. ఆమె సింగపూర్‌ మేనేజ్‌మెంట్‌ యూనివర్శిటీలో డబుల్‌ డిగ్రీ చేసే అర్హత  సంపాదించి, బిజినెస్‌ మేనేజ్‌మెంట్‌, ఇన్ఫర్మేషన్‌ సిస్టం మేనేజ్‌మెంట్‌ (బిజినెస్ అనలిటిక్స్) రెండింట్లోనూ డిగ్రీను చదువుతుంది. ఆమె తమ్ముడు హర్ష సౌరవ్‌ కెనడా, వాంకోవర్‌లోని యూనివర్శిటీ ఆఫ్‌ బ్రిటిష్‌ కొలంబియాలో కంప్యూటర్‌ సైన్స్‌ చదువుతున్నాడు.

## మోడలింగ్ రంగం
నందితకు చిన్ననాటి నుంచి ఫ్యాషన్‌ రంగం పై ఆసక్తి ఉండడంతో ఆమె పార్ట్‌ టైమ్‌ మోడల్‌గా ఈ రంగాన్ని ఎంచుకుంది. ఫ్యాషన్‌ రంగంలో ప్రముఖ సంస్థలు నిర్వహించిన పోటీలకు హాజరైంది. ఆమె మార్చిలో సింగపూర్‌లోని ఆర్ట్-సైన్స్ మ్యూజియంలో లూయిస్ విట్టన్ ఉమెన్స్ స్ప్రింగ్ సమ్మర్ 2021 లో మోడల్‌గా, హౌసింగ్ అండ్ డెవలప్‌మెంట్ బోర్డ్‌ను ప్రమోట్ చేసే టీవీ యాడ్‌లో, డిసెంబర్ 2020-జనవరి 2021 వోగ్ సింగపూర్ లో పని చేసింది. నందిత  సింగపూర్‌లో జరిగిన అందాల పోటీల్లో పాల్గొన్ని ఏడుగురు ఫైనలిస్టులతో పోటీ పడి 'మిస్‌ యూనివర్స్‌ సింగపూర్‌-2021' కిరీటం గెలుచుకుంది.ఆమె 2021 డిసెంబర్‌లో ఇజ్రాయిల్‌లో జరిగే మిస్‌ యూనివర్స్‌ పోటీల్లో సింగపూర్ తరపున పాల్గొంటుంది.

## మూలాలు

వర్గం:2000 జననాలు
స్కెచ్ (2018 సినిమా)

**స్కెచ్** 2018లో విడుదలైన తెలుగు సినిమా. మూవింగ్ ఫ్రేమ్ బ్యానర్ పై నిర్మించిన ఈ సినిమాకు విజయ్ చందర్ దర్శకత్వం వహించాడు. విక్రమ్, తమన్నా  హీరో హీరోయిన్లుగా నటించిన ఈ సినిమా జనవరి 12, 2018న విడుదలైంది.
## కథ
లోన్ కట్టని వెహికల్ యజమానులు దగ్గర మైండ్ గేమ్ తో మొండి బకాయిలు వసూలు చేసే స్కెచ్ (విక్రమ్) రికవరీ ఏజెంట్. జీవా ( విక్రమ్ ) ఐడియాలు చూసి అతన్ని స్కెచ్ అని పిలుస్తుంటారు. ఈ క్రమంలో ఓ కారు విషయంలో ఈ గ్యారేజ్ లో పనిచేసే నలుగురు గ్యాంగ్ చేసిన పనితో రౌడీ వీరిపై కక్ష కడతాడు. ఇంతలో ఆ గ్యాంగ్ లోని జీవా ఫ్రెండ్స్ ఒక్కొక్కరుగా మాయం అయిపోతుంటారు. దీని వెనుక ఎవరున్నారు , ఆ రౌడీ పై స్కెచ్ ఎలా పగ తీర్చుకున్నాడు, చివరికి ఏమైంది అనేదే మిగతా సినిమా కథ.

## నటీనటులు

*విక్రమ్ 
*తమన్నా
*సూరి 
* బాబురాజ్ 
*ఆర్.కె. సురేష్
*శ్రీమాన్ 
*కల్లూరి వినోత్ 
*కబాలి విశ్వంత్   
*హరీశ్ పేరడీ 
*జంగిరి మధుమిత 
*శ్రీ ప్రియాంక 
*వేలా రామమూర్తి  
*అరుల్ దాస్
*అభిషేక్ వినోద్ 
*మేఘాలి
*చీను మోహన్ 
*జీవా రవి   
* రవి కిషన్ 
*పి.ఎల్. తేనప్పన్ 
* పోస్టర్ నందకుమార్
* కృష్ణమూర్తి 
*కే. ఎస్. జి. వెంకటేష్ 
*అంకిత్ 
*విజయ్ చందర్  (అతిధి పాత్రలో)
*దస్తా  (అతిధి పాత్రలో)
*విజయ్ సేనాతిపతి  (అతిధి పాత్రలో)  
*సింధు శ్యామ్

## సాంకేతిక నిపుణులు
*బ్యానర్:   మూవింగ్ ఫ్రేమ్
*నిర్మాత:   మూవింగ్ ఫ్రేమ్
*కథ, స్క్రీన్‌ప్లే , దర్శకత్వం:  విజయ్ చందర్
*సంగీతం: ఎస్.ఎస్. తమన్
*సినిమాటోగ్రఫీ: ఎం. సుకుమార్
*ఎడిటర్ : రూబెన్

## మూలాలు

వర్గం:2018 తెలుగు సినిమాలు
సూపర్ స్కెచ్

**సూపర్ స్కెచ్** 2018లో విడుదలైన తెలుగు సినిమా. యు అండ్ ఐ బ్యాన‌ర్ స‌మ‌ర్ప‌ణ‌లో ఫిల్మ్ అకాడ‌మీ స‌హ‌కారంతో శ్రీ శుక్ర క్రియేష‌న్స్ బ్యాన‌ర్‌పై ఎ. పద్మనాభరెడ్డి , బ‌ల‌రామ్ మ‌క్క‌ల‌ నిర్మించిన ఈ సినిమాకు ర‌విచావ‌లి దర్శకత్వం వహించాడు. ఈ సినిమా టీజ‌ర్‌ను 6 ఏప్రిల్ 2018న త‌ల‌సాని శ్రీనివాస‌యాద‌వ్ విడుదల చేశాడు. నర్సింగ్ మక్కల, ఇంద్ర, సమీర్ దత్త, కార్తీక్ రెడ్డి, రేయాన్ రాహుల్(సయ్యద్ సోహైల్), చక్రి మాగంటి ప్రధాన పాత్రల్లో నటించిన ఈ సినిమా జూన్ 29, 2018న విడుదలైంది.

## కథ
ఏడుగురు మిత్రులు కలిసి విదేశీ అమ్మాయి (స్టెల్లా)ను అదే గ్రూప్ కు చెందిన నలుగురు అబ్బాయిలు అత్యాచారం చేసి చంపేయాలనుకుంటారు. ఆ నలుగురిలో వశి దానికి ముందే మర్డర్ వారి మీదకు రాకుండా స్కెచ్ వేస్తాడు. నలుగురు కలిసి స్టెల్లా ను అత్యాచారం చేసే క్రమంలో ఆమె ఎదురు తిరిగుతుంది. దాంతో స్టెల్లా కు డ్రగ్స్ ఇస్తారు అది ఓవర్ డోస్ అయ్యి ఆమె చనిపోతుంది. ఈ సమయంలో ఆ ఫ్రెండ్స్ బ్యాచ్ లోని మరో అమ్మాయి ప్రగ్య, స్టెల్లా ఇంటికి వస్తుంది . ఆమెను కూడా హత్యా చేయాలని ఆమెను తరుముతుంటే యాక్క్సిడెంట్ అయ్యి ఆమె కోమాలోకి వెళ్ళుతుంది. స్టెల్లా మృతి ఫై అనుమానం తో ఆమె తండ్రి పోలీస్ ఆఫీసర్ అయినా నాయక్ (న‌ర్సింగ్ మ‌క్క‌ల‌) ను ఆశ్రయిస్తాడు. ఆ తరువాత నాయక్ ఆ నలుగురిని ఆధారాలతో ఎలా పట్టుకునాడు అనేదే మిగితా సినిమా కథ.
## నటీనటులు
*న‌ర్సింగ్ మ‌క్క‌ల‌ 
*ఇంద్రసేనా 
*స‌మీర్ ద‌త్త‌  
*కార్తీక్ రెడ్డి  
*రేయాన్ రాహుల్(సయ్యద్ సోహైల్)  
*చ‌క్రి మాగంటి
*సోఫియా(కాలిఫోర్నియా)
*అనిల్‌ 
*శుభాంగి 
*గ్యారిటోన్‌ టోను (ఇంగ్లాండు) 
*బంగార్రాజు  
*బాబా

## సాంకేతిక నిపుణులు
*బ్యానర్:  శ్రీ శుక్ర క్రియేష‌న్స్ 
*నిర్మాత:  ఎ. పద్మనాభరెడ్డి , బ‌ల‌రామ్ మ‌క్క‌ల‌
*కథ, స్క్రీన్‌ప్లే , దర్శకత్వం:  ర‌విచావ‌లి 
*సంగీతం: కార్తీక్ కొడ‌కండ్ల‌ 
*సినిమాటోగ్రఫీ:సురేంద్ర రెడ్డి.టి 
*ఎడిట‌ర్‌: జునైద్ సిద్ధిఖీ  
*డాన్స్‌: పోలాకి విజ‌య్‌  
*స్టంట్స్‌: జాషువా, రామ‌కృష్ణ‌ 

## మూలాలు

వర్గం:2018 తెలుగు సినిమాలు
ఎంఎంఓఎఫ్

**ఎంఎంఓఎఫ్**(MMOF/70MM) 2021లో విడుదలైన తెలుగు సినిమా. ఆర్.ఆర్.ఆర్ ప్రొడక్షన్స్ బ్యానర్ పై ఎన్.రాజశేఖర్ నిర్మించిన ఈ సినిమాకు యెన్.ఎస్.సి దర్శకత్వం వహించాడు.  జె. డి. చక్రవర్తి, సాయి అక్షత, బెనర్జీ, అక్షిత ముద్గల్ ప్రధాన పాత్రల్లో నటించిన ఈ సినిమా 26 ఫిబ్రవరి 2021న విడుదలైంది. 

## కథ
దీపక్ (జేడీ చక్రవర్తి)  కార్ఖాన సెంటర్‌లో ఓ ధియేటర్ ఓనర్.  వాళ్ళ నాన్న గారి చేసిన అప్పులతో ఆస్తులన్ని పోయి ఒక్క థియేటర్ మాత్రమే మిగులుతుంది. చివరికి అదే వాళ్ల ఇల్లు అవుతుంది. నాన్న చేసిన అప్పులకి వడ్డీలు కట్టడానికి గత్యంతరం లేక ఆ థియేటర్‌లో సెక్స్ సినిమాలు ఆడిస్తూ జీవతం నడిపిస్తుంటాడు. అయితే సడెన్ గా ఆ థియేటర్‌లో సినిమా చూడటానికి వచ్చిన వాళ్ళలో కొంతమంది చచ్చిపొతుంటారు. వాళ్ళు అలా ఎందుకు చచ్చిపోతున్నారు. వాళ్ళని ఎవరైనా హత్య చేసారా ? అసలు ఆ థియేటర్ లో ఏముంది ? ఆ సమస్యల నుంచి దీపక్ ఎలా బయట పడ్డాడు అనేది మిగతా సినిమా కథ.

## నటీనటులు
* జె. డి. చక్రవర్తి 
*సాయి అక్షత 
*అక్షిత ముద్గల్ 
*బెనర్జీ
*శ్రీ రాంచంద్ర 
## సాంకేతిక నిపుణులు
*బ్యానర్:   ఆర్.ఆర్.ఆర్ ప్రొడక్షన్స్
*నిర్మాత:  ఎన్.రాజశేఖర్
*కథ, స్క్రీన్‌ప్లే , దర్శకత్వం: యెన్.ఎస్.సి  
*సంగీతం: సాయి కార్తీక్
*సినిమాటోగ్రఫీ: గరుడవేగ అంజి
*ఎడిటర్: ఆవుల వెంకటేష్

## మూలాలు

వర్గం:2021 తెలుగు సినిమాలు
రాజా భగవన్‌దాస్ బాగ్ ప్యాలెస్

**రాజా భగవన్‌దాస్‌ బాగ్‌ ప్యాలెస్‌**, తెలంగాణ రాష్ట్ర రాజధాని హైదరాబాదులోని రాజభవనం. గుడిమల్కాపూర్‌ కూరగాయల మార్కెట్‌కి సమీపంలోని తాళ్ళగడ్డ, కార్వాన్‌ ప్రాంతంలో ఉన్న ఈ భవనాన్ని బర్మా టేకుతో నిర్మించారు. కేవలం చెక్కతోనే కట్టిన వందల ఏళ్ళనాటి అపరూపమైన కట్టడాలలో ఒకటి మాల్వాల ప్యాలెస్‌ కాగా, రెండోది ఈ భగవన్‌ దాస్‌ ప్యాలెస్‌. వివాదాల కారణంగా 2002 ఆగస్టులో మాల్వాల ప్యాలెస్ కూల్చివేయబడగా,  పూర్తిగా చెక్కతో నిర్మించిన రాజభవనాల్లో నగరంలో మిగిలి ఉన్న ఏకైక రాజభవనం ఇది.

## చరిత్ర
17వ వతాబ్ధంలో మొట్టమొదటి నిజాం పాలనలో 25 ఎకరాల విస్తీర్ణంలో ఈ ప్యాలెస్‌ నిర్మాణం జరిగింది. కుతుబ్ షాహీ రాణిలలో ఒకరికి మహిళల క్వార్టర్స్‌గా ఇది నిర్మించబడిందని చరిత్రకారుల అభిప్రాయం. భగవన్‌దాస్‌ ఈ ప్యాలెస్‌ను కొనుగోలు చేశాడు. మైసూరు సమీపంలోని శ్రీరంగపట్నంలో ఉన్న దరియా దౌలత్‌బాద్‌ నిర్మాణ శైలిలో దీని నిర్మాణం ఉంది. భగవాన్‌దాస్‌ పూర్వీకులు గుజరాత్‌కు చెందిన గుజరాతీ బనియాలు. వాళ్ళు మొఘలుల వద్ద సివిల్‌ కాంట్రాక్ట్‌లు, ఫారెస్ట్‌ కాంట్రాక్ట్‌లు చేసేవారు. ఔరంగజేబు వద్ద పనిచేసే కమ్రూద్దీన్‌కు వీరికి మంచి సంబంధాలుండేవి. ఔరంగజేబు తర్వాత బీజాపూర్‌ గవర్నర్‌గా ఉన్న కమ్రూద్దీన్‌ స్వతంత్ర రాజుగా ప్రకటించుకుని 1720లో గోల్కొండకు వచ్చిన సమయంలో వారు కూడా ఇక్కడికి వచ్చి, వజ్రాల వ్యాపారంలో పేరు తెచ్చుకున్నారు. అప్పుడే షావుకారీ కార్వాన్‌లో వీరి కుటుంబం స్థిరపడిపోయింది.

## నిర్మాణ శైలీ
ఇండో పర్షియన్‌, మొఘల్‌ శైలిలో దీని నిర్మాణం జరిగింది. కడీవర్క్‌, చెక్కమీద అందంగా చెక్కిన నగిషీలు, కిటికీలు ఉన్నాయి. లైమ్‌స్టోన్‌, చింత గింజలు, ఆకులు, కాయలతో చేసిన సహజ రంగులను వినియోగించడంతో ఇప్పటికీ వాటి రంగులు చెక్కుచెదరలేదు. ఈ ప్రాంగణంలో ఉన్న నాలుగు మెట్ల బావుల్లో ప్రస్తుతం ఒక్క బావి మాత్రమే కనిపిస్తోంది. ఈ ప్రాంగణంలో ఒక తోట ఉండేది. అందులో చాలా రకాల పూలచెట్లు, పండ్లచెట్లు ఉండేవి. విశాలమైన పచ్చదనం విస్తరించ ఉన్న ఈ తోటలోని ఆరు నీటిపారుదల బావులు, కందకాల నుండి చెట్లకు నీటిని పంపేవారు.  

## వారసత్వ హోదా
హైదరాబాదు మహానగర అభివృద్ధి సంస్థ రెగ్యులేషన్ 13వ జాబితాలో చేర్చబడిన వారసత్వ ప్రదేశం ఇది. వారసత్వ నిర్మాణం ఉన్న భూమిని ప్రైవేట్ యజమానులు కూల్చివేయడానికి, విక్రయించడానికి అనుమతిలేదు. 

## పునరుద్ధరణ
ఈ దిగ్గజ చారిత్రక రాజభవనం రోజుai గడిచే కొద్దీ క్రమక్రమంగా కూలిపోతోంది. 2021, జనవరి 15న పురపాలకశాఖ ముఖ్య కార్యదర్శి అర్వింద్‌కుమార్‌ ఈ ప్యాలెస్ ను సందర్శించి పునరుద్ధరణ చేయాల్సిన సమయం వచ్చిందంటూ ట్విట్టర్‌లో పేర్కొన్నాడు. ప్యాలెస్ ఒక ప్రైవేట్ ఆస్తి కాబట్టి, పునరుద్ధరణకు ముందు యజమానులతో సంప్రదింపులు జరపాల్సి ఉంటుంది.

## మూలాలు

వర్గం:హైదరాబాదు వారసత్వ నిర్మాణాలు
వర్గం:నిజాం పరిపాలన
బాబు చోటేలాల్ శ్రీవాత్సవ

**బాబు చోటేలాల్ శ్రీవాత్సవ** (28 ఫిబ్రవరి 1889 - 18 జూలై 1974) ఛత్తీస్‌గఢ్‌కు చెందిన భారత స్వాతంత్ర్య సమరయోధుడు.
## జననం
బాబు చోటేలాల్ శ్రీవాత్సవ 28 ఫిబ్రవరి 1889 న ఛత్తీస్‌గఢ్‌ లోని కాండెల్‌లో జన్మించాడు. ఇతను పిటి సుందర్‌లాండ్ శర్మ, పిటి నారాయణరావు మేఘవాలే లతో కలిసి జాతీయోద్యమంలో పాల్గొన్నాడు..

## ముఖ్య సంఘటనలు
1915 లో, అతను శ్రీవాత్సవ గ్రంథాలయాన్ని స్థాపించాడు. భారత స్వాతంత్ర్యోద్యమంలో స్వాతంత్ర్య పోరాటానికి దమ్తారిలోని అతని ఇల్లు ఒక ప్రధాన కేంద్రంగా ఉండేది. అతను 1918 సంవత్సరంలో దమ్తారీ తహసీల్ రాజకీయ కౌన్సిల్ ప్రధాన నిర్వాహకులలో ఒకరుగా వ్యవహరించారు. బ్రిటీష్ రాజుపై తిరుగుబాటు చేసిన కాండెల్ నెహర్ సత్యాగ్రహంలో ఛోటేలాల్ శ్రీవాత్సవ ప్రముఖ పాత్ర పోషించాడు.
## జాతీయోద్యమంలో పాత్ర
రైతులను పోషిస్తూ, బ్రిటిష్ రాజుల నిరంకుశత్వానికి వ్యతిరేకంగా ఇతను మొట్టమొదటి ఉద్యమం చేశాడు. 1922లో సిహవాలో శ్యామ్ లాల్ సోమ్ నాయకత్వంలో జంగిల్ సత్యాగ్రహం జరిగింది దానికి బాబు చోటేలాల్ శ్రీవాత్సవ పూర్తి మద్దతు ఇచ్చాడు. 1930లో రుద్రి సమీపంలోని బ్యాండ్‌వాగాన్‌లో కూడా జంగిల్ సత్యాగ్రహం చేయాలని నిర్ణయించినప్పుడు, బాబు సాహిబ్ అందులో చురుకైన పాత్ర పోషించాడు. ఆ తర్వాత అతడిని అరెస్టు చేసి జైలుకు పంపారు.} అక్కడ అతడిని చాలా హింసించారు.
1933 లో, ఛత్తీస్‌గఢ్‌లో మహాత్మా గాంధీ తన రెండవ పర్యటనలో ధమార్తికి వెళ్లాడు. అక్కడ, అతను బాబు చోటే లాల్ నాయకత్వాన్ని ప్రశంసించాడు. 1937 సంవత్సరంలో, శ్రీవాత్సవ దంతారి మునిసిపాలిటీ కార్పొరేషన్ అధ్యక్షుడిగా ఎన్నికయ్యాడు. 1942 క్విట్ ఇండియా ఉద్యమంలో కూడా బాబు సాహిబ్ చురుకైన పాత్ర పోషించాడు.
## మరణం
18 జూలై 1976 న కాండెల్‌లో బాబు చోటేలాల్ శ్రీవాత్సవ మరణించాడు.
## మూలాలు



వర్గం:భారత స్వాతంత్ర్య సమర యోధులు
గోవర్థన్ రెడ్డి

**గోవర్ధన్ రెడ్డి** (గోవి) తెలంగాణ రాష్ట్రానికి చెందిన తెలుగు సినిమా దర్శకుడు. 2014లో వచ్చిన *[[లవ్ యు బంగారమ్]]*, 2016లో వచ్చిన తెలుగు తమిళ చిత్రం *నాయకి* లకు దర్శకత్వం వహించాడు.

## జననం, విద్య
గోవర్ధన్ రెడ్డి తెలంగాణ రాష్ట్రం, సిద్ధిపేట జిల్లా, మిట్టపల్లి గ్రామంలో మే 5న జన్మించాడు. న్యాయవిద్యను పూర్తిచేసాడు. 

## సినిమారంగం
న్యాయవాదిగా ప్రాక్టీసు ప్రారంభించిన తరువాత, సినిమారంగంపై ఆసక్తితో 2004లో పట్టణ ఆధారిత గృహ కార్మికుల నేపథ్యంలో *దృష్టి* అనే షార్ట్ ఫిల్మ్‌కి దర్శకత్వం వహించాడు. దానికోసం 500 మందిని ఇంటర్వ్యూ చేశాడు. దీనిని వైఎస్ రాజశేఖర రెడ్డి ప్రారంభించాడు. హైదరాబాద్‌లోని రవీంద్రభారతిలో ప్రదర్శించబడింది. తరువాత నేషనల్ డొమెస్టిక్ వర్కర్స్ మూవ్‌మెంట్ 3000 గృహ కార్మికుల సమావేశంలో ప్రదర్శించబడి, ఆ సంస్థ ఈ సినిమా హక్కులను కొనుగోలు చేసింది. తరువాత గోవర్థన్ రెడ్డి సామాజిక సమస్యల ఆధారంగా మరికొన్ని షార్ట్ ఫిల్మ్‌లు చేశాడు.

క్రియేటివ్ కమర్షియల్స్, మారుతి టాకీస్ బ్యానర్‌లో గోవర్థన్ రెడ్డి తన మొదటి సినిమా *[[లవ్ యు బంగారమ్]]* కు దర్శకత్వం వహించాడు. ఈ చిత్రంలో రాహుల్ హరిదాస్, శ్రావ్య ప్రధాన పాత్రలు పోషించారు. రెండవ సినిమా హర్రర్ కామెడీ ద్విభాషా చిత్రం *నాయకి*. ఈ సినిమాలో అగ్ర కథానాయిక త్రిష నటించింది. ఇది 2016 జూలైలో తెలుగు, తమిళంలలో విడుదలైంది.

## సినిమాలు

## మూలాలు

వర్గం:జీవిస్తున్న ప్రజలు
వర్గం:తెలుగు సినిమా దర్శకులు
వర్గం:సిద్దిపేట జిల్లా వ్యక్తులు
వర్గం:సిద్దిపేట జిల్లా రచయితలు
వర్గం:సిద్దిపేట జిల్లా సినిమా నిర్మాతలు
వర్గం:తెలంగాణ సినిమా దర్శకులు
గణపతిరావు జాదవ్

**గణపతిరావు గోవిందరావ్ జాదవ్** (5 మే 1908 – 20 మే 1987) ఒక భారతీయ స్వాతంత్ర్య కార్యకర్త, పాత్రికేయుడు, రచయిత. 1937లో స్థాపించబడిన ఒక మరాఠీ దినపత్రిక పుధారి కి స్థాపకుడు.   భారత ప్రభుత్వం ఆయనకు 1984లో  నాల్గవ అత్యున్నత భారతీయ పౌర పురస్కారం పద్మశ్రీని ప్రధానం చేసింది,  12 నవంబర్ 2009న ఆయన  స్మారక తపాలా బిళ్లను జారీ చేసింది. 

## జీవిత చరిత్ర
జాదవ్ 5 మే 1908న పశ్చిమ భారత రాష్ట్రమైన మహారాష్ట్రలోని కొల్హాపూర్ జిల్లాలోని గగన్ బవడ అనే చిన్న కుగ్రామంలో జన్మించాడు.  ఆర్థిక ఇబ్బందుల కారణంగా స్థానిక పాఠశాలలో అతని విద్య ప్రాథమిక స్థాయిలను మించి వెళ్ళలేదు, కానీ జాదవ్ పుస్తకాలు చదవడం ద్వారా తనను తాను బోధించుకున్నాడు.  ముంబై నుండి ప్రచురితమైన తేజ్ అనే వారపత్రికలో పాత్రికేయుడిగా తన వృత్తిని ప్రారంభించి, ఆ తర్వాత ఇతర స్థానిక ప్రచురణలలో పనిచేశాడు.

## స్వాతంత్రోద్యమంలో పాత్ర
జ్యోతిరావ్ ఫూలే 1873లో స్థాపించిన సత్యశోధక్ సమాజ్ అనే సామాజిక సంస్థతో వారి సంస్కరణ కార్యకలాపాలలో పాలుపంచుకున్నాడు, ఇది కేశవరావ్ జేధే, దింకర్ రావ్ జావాల్కర్, అచ్యుత్ రావ్ కొల్హత్కర్, భాస్కర్ రావ్ జాదవ్, భార్గవరామ్ వితాల్ వరేకర్,ఎం.జి. రంగనేకర్ వంటి అనేక మంది ప్రసిద్ధ మరాఠీ వ్యక్తులతో సంభాషించడానికి అతనికి అవకాశం ఇచ్చింది.  అతను భాస్కర్ రావ్ జాదవ్ సహాయంతో    డైలీ కైవారీ అనే దినపత్రికను ప్రారంభించి దాని సంపాదకుడు అయ్యాడు. జ్యోతిరావ్ ఫూలే , సత్యశోధక్ సమాజ్ లతో ఆయన అనుబంధం 1930 మార్చిలో దండి మార్చ్ లో పాల్గొనేందుకు ఆయనను ప్రభావితం చేసింది, సత్యశోధక్ సమాజ్ లోని కొల్హాపూర్ జిల్లా అధ్యాయాన్ని స్థాపించాడు.  1930 భారత శాసనోల్లంఘన ఉద్యమ సమయంలో భారత జాతీయ కాంగ్రెస్ నాయకత్వానికి, ఫ్రంట్ లైన్,  ఉద్యమకారులకు మధ్య సమాచార ప్రవాహాన్ని పర్యవేక్షించాడు.మహారాష్ట్రలో ఉద్యమ నాయకులలో ఒకరైన దింకర్రావ్ జవాల్కర్ ను బ్రిటిష్ ప్రభుత్వం అరెస్టు చేసినప్పుడు, జాదవ్  రహస్యంగా ఉండి వాడి బందర్, కార్నాక్ బందర్ వద్ద  పికెటింగ్ ఉద్యమాలను నిర్వహించాడు. 1931 మార్చి 5న గాంధీ-ఇర్విన్ ఒప్పందం పై సంతకం చేసే వరకు ఆయన రహస్య కార్యకలాపాలను కొనసాగించారు.  ఈ కాలంలో దళిత వర్గాల అభ్యున్నతి కోసం బి.ఆర్.అంబేద్కర్ తో కూడా అనుబంధం కలిగి ఉన్నాడు, 1930 మార్చిలో కలరం ఆలయంలో ఆలయ ప్రవేశ నిరసనలో పాల్గొన్నాడు. 

## అవార్డులు, గౌరవాలు

* 1983లో పూణే ప్రెస్ క్లబ్ ద్వారా జాదవ్ కు కాకాసాహెబ్ లిమ్యే అవార్డు లభించింది. 
* భారత ప్రభుత్వం ఆయనకు 1984లో పద్మశ్రీ పౌర గౌరవాన్ని ప్రదానం చేసింది. 
* 1985లో ముంబై మరాఠీ పత్రకర్ సంఘ్ ఆచార్య ఆట్రే అవార్డును అందుకున్నారు.
* 1986లో శివాజీ విశ్వవిద్యాలయం ఆయనను డిలిట్ డిగ్రీ (గౌరవ కాసా)కు ఎంపిక చేసింది. 

## వ్యక్తిగత జీవితం
జాదవ్ ఇందిరా దేవిని వివాహం చేసుకున్నాడు. ఈ జంటకు ఒక కుమారుడు, ఆరుగురు కుమార్తెలు ఉన్నారు.  అతను తన 79వ ఏట 20 మే 1987న మరణించాడు. ఆయన కుమారుడు ప్రతాప్ సింహ్ జాదవ్ పుధారి  ప్రస్తుత అధిపతి, 2003లో పద్మశ్రీ గ్రహీత. 

## మూలాలు

వర్గం:మహారాష్ట్ర స్వాతంత్ర్య సమర యోధులు
వర్గం:1987 మరణాలు
వర్గం:1908 జననాలు
వర్గం:పద్మశ్రీ పురస్కార గ్రహీతలు
వర్గం: పాత్రికేయులు
వర్గం:భారతీయ  పాత్రికేయులు
వర్గం:భారతీయ సంఘ సంస్కర్తలు
వర్గం:భారత స్వాతంత్ర్య సమర యోధులు
## బాహ్య లింకులు

* ప్రతాప్ సింహ్ జాదవ్
చపాతీ ఉద్యమం

ఎన్నో ఏళ్లు బ్రిటీష్‌ పాలనలో నలిగిపోయిన భారతదేశంలో సమర యోధుల పోరాటాల ఫలితంగానే స్వాతంత్ర్యం సిద్ధించింది. ఆ పోరాటంలో భాగంగా విదేశీ వస్త్ర బహిష్కరణ, క్విట్‌ ఇండియా ఇలా ఎన్నో ఉద్యమాలు జరిగాయి. ఇలాంటి తరహాలోదే **చపాతి ఉద్యమం** ఒకటి. దీని ఉద్దేశం ఏంటో, దానిని నడిపిన నాయకుడు ఎవరో తెలియకపోయినా బ్రిటీష్‌ పాలకులకు మాత్రం వణుకు పుట్టించింది.

## ఆంగ్లేయుల ఆత్మస్థైర్యాన్ని దెబ్బతీస్తూ..
బ్రిటీష్‌ పాలకులపై 1857లో సిపాయిల తిరుగుబాటు జరిగిన ఏడాది ప్రారంభంలోనే చపాతీ ఉద్యమం ఊపందుకుంది. ఎవరు ప్రారంభించారో, ఎందుకు ప్రారంభించారో తెలియకుండానే దేశంలోని ప్రతి గ్రామంలో చపాతీ (రొట్టె)ల పంపిణీ ఒక ఉద్యమంలా కొనసాగింది. అటవీ ప్రాంతం నుంచి వచ్చిన ఓ వ్యక్తి గ్రామంలోని కాపలాదారుడికి కొన్ని చపాతీలు ఇచ్చి, వాటిని ఆ ఊర్లో, మరికొన్ని చపాతీలు చేసి మరొక ఊర్లో పంచమని చెప్పడం, ఆ కాపలాదారుడు అలాగే చేయడంతో ఉత్తర భారతదేశంలో మొదలైన ఈ చపాతీల పంపిణీ ఓ ఉద్యమంలా దేశవ్యాప్తంగా విస్తరించింది. బ్రిటీష్‌ అధీనంలో ఉండే ప్రతి పోలీస్‌స్టేషన్‌కి చపాతీలు చేరాయి.

అప్పటికే తమ పాలనపై భారతీయుల్లో అసంతృప్తి ఉందన్న సంగతి బ్రిటిషర్లకు తెలుసు. చపాతీలు దేన్నో మోసుకెళ్తున్నాయని వారు విశ్వసించారు. కొందరు అధికారులు ఇవి తూర్పున ఉన్న కలకత్తా నుంచి వస్తున్నాయని, మరికొందరు ఉత్తర భారతదేశంలోని అవధ్ నుంచి బయలుదేరుతున్నాయని, ఇంకొందరేమో మధ్య భారతదేశానికి చెందిన ఇండోర్ నగరమే వీటికి జన్మస్థలమని ఇలా రకరకాలుగా భావించారు. ఒకవేళ స్వతంత్ర సాధన కోసమే చపాతీల సాయంతో భారతదేశం నలుమూలలా బ్రిటిష్ వ్యతిరేక భావజాలం పాకితే 25 కోట్ల మంది భారతీయులను తమ లక్షమంది సైన్యం నిలువరించలేదు. ఇది ఒక రకంగా మానసిక యుద్ధంలా మారిపోయింది.

1857 ఫిబ్రవరిలో తొలిసారి ఈ చపాతీ ఉద్యమం మథురలోని బ్రిటీష్‌ అధికారి థోర్న్‌హిల్‌కి దృష్టికి వచ్చింది. తన కార్యాలయంలో ఓ పోలీస్‌కి ఆ ఊరి కాపలాదారుడు రొట్టెలు తెచ్చి ఇచ్చాడు. దీనిపై విచారణలో విస్తుపోయే నిజాలు బయటపడ్డాయి. రాత్రుళ్లు గుర్తుతెలియని వ్యక్తులు గ్రామాల్లోకి వచ్చి చపాతీలు పంచుతున్నారని, ఆ చపాతీలు రాత్రికిరాత్రే వందల కిలోమీటర్లు ప్రయాణిస్తున్నాయని తెలిసింది. దీంతో బ్రిటీష్‌ పాలకులకు కాస్త వణుకు పుట్టింది. వీటితో ఏదో ఉద్యమం మొదలవుతోందని భావించారు. చపాతీల్లో ఏవైనా సందేశాలు ఉన్నాయేమోనని అనుమానించారు. కానీ అలాంటిదేమీ లేదని తర్వాత తేలింది.

శ్రీరాంపూర్‌లో ప్రచురించబడిన ఫ్రెండ్ ఆఫ్ ఇండియా అనే ఇంగ్లీష్ వార్తాపత్రిక,  1857 మార్చి 5 ఎడిషన్‌లో బ్రిటిష్ అధికారులు ఆ ప్రాంతంలోని ప్రతి పోలీస్ స్టేషన్‌కు చపాతీలు వచ్చినప్పుడు గందరగోళానికి గురయ్యారని ప్రచురించింది. వేల కొలది చపాతీల పంపిణీ బ్రిటిష్ వారికి భంగం కలిగించేలా బ్రిటిష్ మెయిల్ కంటే చాలా వేగంగా ఉండేది. ఫరూఖాబాద్ నుండి గుర్గావ్ వరకు, అవధ్ నుండి రోహిల్‌ఖండ్ మీదుగా ఢిల్లీకి చేరుకునేవి.

## మూలాలు


వర్గం:భారత స్వాతంత్ర్యోద్యమం
వర్గం:ఉద్యమాలు
వర్గం:1857
వర్గం:1857 ఉద్యమాలు
ఉషా మెహతా

**ఉషా మెహతా** (1920 మార్చి 25 - 2000 ఆగస్టు 11 ) భారతదేశానికి చెందిన గాంధేయవాది, స్వాతంత్ర్య సమరయోధురాలు. క్విట్ ఇండియా ఉద్యమ సమయంలో 1942 సంవత్సరంలో కాంగ్రెస్ రేడియో నిర్వహించినందుకు ఈమె జనాదరణ పొందింది.1998 లో, భారత ప్రభుత్వం , ఈమెకు రెండవ అత్యున్నత పౌర పురస్కారం పద్మవిభూషణ్‌ను అందజేసింది.

## తొలినాళ్లలో
ఉషా మెహతా గుజరాత్‌ రాష్ట్రం సూరత్ సమీపంలోని సరస్ గ్రామంలో జన్మించింది.  ఈమె ఐదు సంవత్సరాల వయసులో ఉన్నప్పుడు మొదటి సారి అహమ్మదాబాదులో గాంధీజీని కలిసింది. ఆ తర్వాత కొంత కాలానికి గాంధీజీ స్థాపించిన ఒక ఆశ్రమంలో జరిగిన కార్యక్రమాలలో ఉష చురుకుగా పాల్గొంది.

1928 లో, ఉష తన ఎనిమిదేళ్ళవయసులో సైమన్ కమిషన్‌కు వ్యతిరేకంగా జరిగిన నిరసన కవాతులో పాల్గొంది. మద్యం దుకాణాల మూసివేత, బ్రిటిష్ సామ్రాజ్య వ్యతిరేక పోరాటాలలో ఉష పాల్గొంది.

ఉష తండ్రి బ్రిటిష్ రాజ్లో న్యాయమూర్తిగా పనిచేసేవాడు. ఈ కారణంచేత ఆమె తండ్రి నుండి సరైన ప్రోత్సాహం లభించలేదు, ఆ తరువాత 1930 ఆమె తండ్రి పదవి విరమణ పొందిన తరువాత ఈమె స్వాతంత్ర్య పోరాటంలో మరింత చురుకుగా పాల్గొంది. 

## స్వాతంత్ర్య పోరాటంలో
గాంధీ అధ్యక్షతన కాంగ్రెస్ క్విట్ ఇండియా  ఉద్యమంలో భాగంగా 1942 ఆగస్టు 9న ముంబైలోని గోవలియా ట్యాంక్ మైదానం వద్ద ర్యాలీని ప్రకటించింది.

1942 ఆగస్టు 14 నుండి ఉషా కొంతమంది మద్దతుదారులతో కలిసి రహస్యంగా కాంగ్రెస్ రేడియోని స్థాపించి నడపడం మొదలెట్టింది. ఆగస్టు 27వ తారీకు నుండి ప్రజలకు ఈ రేడియో సౌకర్యాలు అందుబాటులోకి వచ్చాయి. ఈ రేడియో బ్రాడ్కాస్టింగ్ లో గాంధీ ఇచ్చిన సందేశాలతో పాటు వివిధ ముఖ్యమైన నాయకుల ప్రసంగాలను ప్రసారం చేశారు.అయితే రహస్యంగా నడుపుతున్నా ఈ రేడియో స్టేషన్ గురించి కనుక్కున్న పోలీసులు 1942 నవంబర్ 12న ఉషా మెహతాతో సహా మిగిలిన నిర్వాహకులు అందరిని అరెస్టు చేసి జైల్లో వేశారు.

## బాహ్య లింకులు

* డాక్టర్ ఉషా మెహతా 

## మూలాలు

వర్గం:గాంధేయవాదులు
వర్గం:2000 మరణాలు
వర్గం:1920 జననాలు
వర్గం:పద్మవిభూషణ పురస్కార గ్రహీతలు
వర్గం:స్వాతంత్ర్య సమర యోధులు
కర్త కర్మ క్రియ

**కర్త కర్మ క్రియ** 2018లో తెలుగులో విడుదలైన సస్పెన్స్ థ్రిల్లర్ సినిమా. శ్రీ తిరుమల తిరుపతి వేంకటేశ్వర ఫిలిమ్స్ బ్యానర్ పై చదలవాడ బ్రదర్స్ సమర్పణలో చదలవాడ పద్మావతి నిర్మించిన ఈ సినిమాకు నాగు గవర దర్శకత్వం వహించాడు. వసంత సమీర్, సహేర్ ఆఫ్స  హీరో హీరోయిన్లుగా నటించిన ఈ సినిమా 2018 నవంబర్ 8న విడుదలైంది.

## కథ
సిద్ధు (స‌మీర్‌) ఓ సెల్ ఫోన్ మెకానిక్‌ గా పని చేస్తుంటాడు.  అతను బైక్ షో రూమ్ లో పని చేసే మైత్రి (సెహర్) ని చూసి ప్రేమలో పడతాడు. ఇద్ద‌రూ ద‌గ్గ‌ర‌వుతున్న త‌రుణంలో అప్పటికే మైత్రి అక్క దివ్య ఆత్మహత్య చేసుకొని చనిపోయిందని దివ్య చావుకి కారణం ఏంటో తెలుసుకునే ప్రయత్నంలోనే మైత్రి ఉందని మైత్రి ద్వారానే సిద్ధుకు తెలుస్తోంది. ఈ విషయంలో సిద్దు మైత్రికి సహాయం చేస్తుంటాడు. ఈ ఆత్మ‌హ‌త్య‌కూ, న‌గ‌రంలో జ‌రిగిన మ‌రో రెండు ఆత్మ‌హ‌త్య‌ల‌కు ద‌గ్గ‌రి సంబంధం ఉంటుంది. ఈ కేసును ఇన్వెస్టిగేట్ చెయ్యటానికి స్పెషల్ పోలీస్ ఆఫీసర్ రవివర్మ వస్తాడు. ఆయన విచార‌ణ‌లో తేలిన నిజాలేంటి ? ఈ మ‌ర‌ణాల వెనుక కార‌ణ‌మేంటి ? అనేదే మిగతా సినిమా క‌థ‌.
## నటీనటులు
*వసంత సమీర్ 
*సహేర్ ఆఫ్స
*ర‌వివ‌ర్మ
*కాదంబ‌రి కిర‌ణ్‌ 
*కాశీ విశ్వ‌నాథ్ 
*జయప్రకాశ్ రెడ్డి
*చంద్రమహేష్
*లోహిత్ కుమార్

## సాంకేతిక నిపుణులు
*బ్యానర్:  శ్రీ తిరుమల తిరుపతి వేంకటేశ్వర ఫిలిమ్స్ 
*సమర్పణ: చదలవాడ  శ్రీనివాసరావు 
*నిర్మాత:  చదలవాడ పద్మావతి
*కథ, స్క్రీన్‌ప్లే , దర్శకత్వం:  నాగు గవర
*సంగీతం: శ్రవణ్ భరద్వాజ్
*సినిమాటోగ్రఫీ:  దుర్గ కిషోర్
*ఎడిటర్: ప్రవీణ్ పూడి

## మూలాలు

వర్గం:2018 తెలుగు సినిమాలు
బాబూభాయ్ వైద్య

**బాబూభాయ్ ప్రాణ్‌జీవన్ వైద్య** (1909 జూలై 23- 1979 డిసెంబరు 12) భారతీయ స్వాతంత్ర్యోద్యమ కార్యకర్త, రాజకీయ నాయకుడు, సంఘ సంస్కర్త, పాత్రికేయుడు, రచయిత.

## తొలి జీవితం
బాబుభాయ్ పి. వైద్య, గుజరాత్ రాష్ట్రం ద్వారకలో 1909 జూలై 23 న వైద్యుల కుటుంబంలో జన్మించారు. అతని తండ్రి డాక్టర్ ప్రాణ్‌జీవన్ దాస్ ఎమ్. వైద్యకు బరోడాలో కార్యాలయాలు ఉన్నాయి. అతని అన్నయ్య, డాక్టర్ మనుభాయ్ వైద్య, సంఘంలో పెద్దమనిషి, రాష్ట్రపతి నుండి ఉత్తమ ఉపాధ్యాయ అవార్డు అందుకున్నాడు. బాబుభాయ్ ఇద్దరు సోదరీమణులు, సుమతి, సుశీల, పశ్చిమ భారతదేశంలో మహిళా విద్యకు నాంది పలికారు.

వైద్య, ముంబై లోని ముంబై విశ్వవిద్యాలయం లో ఆంగ్ల సాహిత్యాన్ని అభ్యసించాడు. అక్కడ పట్టా పుచ్చుకున్న తర్వాత భారత స్వాతంత్ర్యోద్యమంలో చేరాడు. 

## రాజకీయ జీవితం
వైద్య 1951 లో జెట్‌పూర్ నియోజకవర్గం నుండి భారత జాతీయ కాంగ్రెసు పార్టీ అభ్యర్థిగా సౌరాష్ట్ర రాష్ట్ర శాసనసభకు ఎన్నికయ్యాడు.  1962 లో రాజ్‌కోట్ నియోజకవర్గం నుండి స్వతంత్ర అభ్యర్థిగా గుజరాత్ శాసనసభకు ఎన్నికయ్యాడు. 

## సాహితీ కృషి, పాత్రికేయ వృత్తి
హెన్రిక్ ఇబ్సెన్, ఆస్కార్ వైల్డ్, పమేలా వాల్టన్, సలాం ఆలేకుమ్ రచనలను వైద్య గుజరాతీ భాషలోకి అనువదించాడు. వైద్య మొదటి ప్రధాన నవల *ఉపమా*. జావర్‌చంద్ మేఘానితో పాటు, ఫూల్‌ఛాబ్ పత్రికకు సహ సంపాదకుడుగా పని చేసాడు. బ్రిటిష్ పాలనలో అణచివేతకు ప్రతిస్పందనగా మేఘాని, వైద్య ఇద్దరూ స్వతంత్ర జర్నలిజానికి వేదికగా నిలిచారు. సౌరాష్ట్రలో మొదటి దినపత్రికకు సంపాదకుడయ్యాడు; మకరంద్ దవే దాని సహ సంపాదకుడు.

*బాబూభాయ్, [[విశ్వామిత్రుడు|విశ్వామిత్ర]],* *శాకుంతలీయ భారత్* అనే రెండు పెద్ద నవలలు రాసాడు. *శాకుంతలీయ భారత్,* బ్రిటిష్ పాలనకు పూర్వమున్న చరిత్ర ఆధారంగా భారతదేశ భవిష్యత్తు గురించి అతను చేసిన కల్పనను వర్ణిస్తుంది. వైద్యకు వాల్ట్ విట్మన్ కవిత్వం చాలా ఇష్టం. అతని సమాధిని సందర్శించాడు కూడా. 

## సామాజిక కార్యకలాపాల్లో క్రియాశీలత
ఆర్యసామాజికుడైన తాత మాయారామ్ సుందర్జీ  వైద్య నుండి బాబూభాయ్ సంస్కరణవాద స్ఫూర్తిని పొందాడు. అతను ఆయుర్వేద వైద్యుడు. శిష్టమైన హిందూ ఆచారాలు, విగ్రహారాధనలను విడిచిపెట్టాడు. తన జీవితమంతా కులం, మతం, జాతి, సంపద పేరిట జరిగే అణచివేతకు, అన్యాయానికీ వ్యతిరేకంగా పోరాడాడు. అతని జీవితము, సాహిత్యమూ మానవ హక్కుల కోస్ం, అతను చేసిన ఆందోళనను ప్రతిబింబిస్తాయి.

వైద్య అస్పృశ్య కులాలు, ఉన్నత కులాలకు చెందిన అబ్బాయిలు కలిసి నివసించే హాస్టల్‌ను నడిపాడు.

అతను ప్రాచీన ఆరోగ్య వ్యవస్థ (ఆయుర్వేదం) ను విడిచిపెట్టి, జీవశాస్త్రంలో వస్తున్న కొత్త కొత్త పరిణామాలను స్వీకరించాలని ప్రతిపాదించాడు. ఆయుర్వేద విశ్వవిద్యాలయం ఈ పరిశోధనలో ముందంజలో ఉండాలని ఆయన కోరుకున్నాడు. నిరూపిత విధానాలతో కూడిన వైద్య సాధన ఆవశ్యకతను అతను నొక్కి చెప్పాడు. ఆయుర్వేదంలో రివర్స్ ఫార్మకాలజీని ఉపయోగించడం ద్వారా ఈ అభ్యాసం ఇటీవల నెరవేరింది.

## మరణం
బాబుభాయ్ 1979 డిసెంబరు 12 న ముంబైలో మరణించాడు. అతని పేరుతో ఏర్పాటు చేసిన స్మారక ధర్మసంస్థ అతని 50 సంవత్సరాల వార్షికోత్సవాన్ని జరిపింది.
## మూలాలు

వర్గం:1979 మరణాలు
వర్గం:1909 జననాలు
వర్గం:గుజరాత్ స్వాతంత్ర్య సమర యోధులు
వర్గం:గుజరాత్ రచయితలు
వర్గం:గుజరాత్ పాత్రికేయులు
బద్రీ దత్ పాండే

**పండిట్ బద్రీ దత్ పాండే** (1882 ఫిబ్రవరి 15 - 1965 జనవరి 13) భారతీయ చరిత్రకారుడు, స్వాతంత్ర్య సమర యోధుడు, సంఘ సంస్కర్త. స్వాతంత్ర్యానంతరం అల్మోరా నుండి పార్లమెంటు సభ్యుడుగా ఎన్నికయ్యాడు .

గోవింద్ వల్లభ్ పంత్ తో పాటు, కుమావో&nbsp;(బ్రిటిష్ ఇండియాలోని యునైటెడ్ ప్రావిన్సులలో కొంత భాగం) ప్రాంతం నుండి ఉద్భవించిన రాజకీయ నాయకులలో పాండే ఒకడు. అతను *కుమావో కేసరి*గా ప్రసిద్ధుడు. ఇప్పటికి అలాగే గుర్తుండిపోయాడు. 1921 లో "కూలీ-బేగార్ ఉద్యమం" లో నిర్వహించిన పాత్ర తర్వాత అతనికి ఈ బిరుదు లభించింది. అతను అల్మోరా అఖ్‌బార్ అనే వార్తాపత్రికకు సంపాదకుడుగా పనిచేసాడు. ప్రభుత్వ వ్యతిరేక వైఖరికు గను బ్రిటిష్ పాలకులు దాన్ని మూసివేసారు. ఆ తర్వాత చందాలు సేకరించి, 1918 అక్టోబరు 15 విజయదశమి రోజున "శక్తి" అనే కొత్త వార్తాపత్రికను మొదలుపెట్టాడు.  ఆ రోజుల్లో కుమావో సమాజంలో నాయక ప్రథా అనే సామాజిక దురాచారం ప్రబలంగా ఉండేది. నాయక కుటుంబాలు తమ కుమార్తెలను వ్యభిచారానికి విక్రయించడమే ఆ దురాచారం. బద్రి దత్ దీనికి వ్యతిరేకంగా పోరాడాడు. చివరికి ఈ దురాచారాన్ని ఆపేందుకు చట్టాన్ని రూపొందించాడు.

కుమావో చరిత్రపై హిందీలో ఆయన *కుమావోన్ కా ఇతిహాస్* అనే పుస్తకం రాసాడు. 

## మూలాలు

 
వర్గం:1వ లోక్‌సభ సభ్యులు
వర్గం:1965 మరణాలు
వర్గం:1882 జననాలు
వర్గం:ఉత్తరాఖండ్ స్వాతంత్ర్య సమర యోధులు
ధీరుడు (2014 సినిమా)

**ధీరుడు** 2014లో విడుదలైన తెలుగు సినిమా. తమిళంలో 2013లో “పట్టాతు యానై” పేరుతో విడుదలైన ఈ సినిమాను ధీరుడు పేరుతో విశాల్ ఫిల్మ్ ఫ్యాక్టరీ బ్యానర్ పై విశాల్ నిర్మించగా  భూపతి పాండ్యన్ దర్శకత్వం వహించాడు. విశాల్, ఐశ్వర్య హీరో హీరోయిన్లుగా నటించిన ఈ సినిమా మార్చి 14న విడుదలైంది.
 
## నటీనటులు

*విశాల్  
*ఐశ్వర్య 
* సంతానం 
* జగన్  
* జాన్ విజయ్  
* ఆదిత్య ఓం
* మురళి శర్మ
* మాయిల్ సామి   
* పట్టిమంద్రం రాజా 
*సుబ్బు పంచు అరుణాచలం 
*కార్తీక్ సబేష్ 
*బీసెంట్ రవి
*  మనోబాల 
*యోగి బాబు
* సింగముత్తు
* క్రేన్ మనోహర్  
*అంబానీ శంకర్

## పాటలు

## సాంకేతిక నిపుణులు
*బ్యానర్: విశాల్ ఫిల్మ్ ఫ్యాక్టరీ  
*నిర్మాత:  విశాల్  
*కథ, స్క్రీన్‌ప్లే , దర్శకత్వం: భూపతి పాండ్యన్ 
*సంగీతం: ఎస్.ఎస్. తమన్
*సినిమాటోగ్రఫీ:  వైది ఎస్
*ఎడిటర్: 	ఎ. ఎల్. రమేష్ 
## మూలాలు

వర్గం:2014 సినిమాలు
వర్గం:2014 తెలుగు సినిమాలు
వర్గం:విశాల్ నటించిన సినిమాలు
వేటాడు వెంటాడు

**వేటాడు వెంటాడు** 2013లో విడుదలైన తెలుగు సినిమా. తమిళంలో 2013లో “సామర్” పేరుతో విడుదలైన ఈ సినిమాను వేటాడు వెంటాడు పేరుతో ఫైవ్ కలర్స్ మీడియా బ్యానర్ పై శ్రీనివాస్ దామెర నిర్మించగా తిరు దర్శకత్వం వహించాడు. విశాల్, త్రిష, మనోజ్ బాజ్ పాయ్, సునయన ప్రధాన పాత్రల్లో నటించిన ఈ సినిమా జనవరి 25న విడుదలైంది.

## కథ
ఊటీలో  రెస్ట్ ట్రెక్ గైడ్ గా పని చేసే శంకర్ (విశాల్), రూపా (సునయన) ప్రేమించుకుంటారు. అయితే శంకర్ కి చెప్పాపెట్టకుండా రూప బ్యాంకాక్ వెళ్ళిపోతుంది. రూప ఎందుకు వెళ్ళిపోయిందో శంకర్ కి అర్ధం కాదు. ఓ రోజు… ‘పదే పదే నువ్వే గుర్తొస్తున్నావ్. చూడకుండా ఉండలేను. నువ్వు కూడా బ్యాంకాక్ వచ్చేయ్’ అని కబురు పంపిస్తుంది. సరే అని శంకర్ కూడా బ్యాంకాక్ బయలుదేరతాడు. ఎయిర్ పోర్ట్ లో శంకర్ కి మాయ (త్రిష) పరిచయం అవుతుంది. అయితే బ్యాంకాక్ లో రూప జాడ కనిపెట్టలేకపోతాడు. జాన్(జెడి చక్రవర్తి), అరుణాచలం(మనోజ్ బాజిపాయ్)ల వల్ల ఇబ్బందులు పడుతూ తనలాగే బ్యాంకాక్ లో మరొకరు వున్నట్టు తెలుసుకుంటాడు. ఎవరో తనని చంపడానికి వెంబడిస్తున్నట్టు అనుమానం వస్తుంది.  ఇంతకీ రూప ఏమయ్యింది? శంకర్ లా వున్నా వ్యక్తి ఎవరు ? తనని చంపడానికి ప్రయత్నిస్తున్న ముఠా ఆచూకి శంకర్ కనిపెట్టాడా ? లేదా ? అనేదే సినిమా మిగతా కథ.

## నటీనటులు

* విశాల్  
*త్రిష  
*మనోజ్ బాజ్‌పాయ్ 
*సునయన
* జె. డి. చక్రవర్తి  
* జయప్రకాశ్ 
* సంపత్ రాజ్ 
* జాన్ విజయ్ 
* శ్రీమాన్  
*  నారాయణ్ లక్కీ  
* ఆజగం పెరుమాళ్ 
* రాజేంద్రన్  
* స్కార్లెట్ మెల్లిష్ విల్సన్

## సాంకేతిక నిపుణులు
*బ్యానర్:  ఫైవ్ కలర్స్ మీడియా
*నిర్మాత:   శ్రీనివాస్ దామెర 
*కథ, స్క్రీన్‌ప్లే , దర్శకత్వం: తిరు 
*సంగీతం: యువన్ శంకర్ రాజా
*సినిమాటోగ్రఫీ:  రిచ్చర్డ్. ఎమ్.నాధన్
*మాటలు: శశాంక్ వెన్నెలకంటి

## మూలాలు

వర్గం:2013 తెలుగు సినిమాలు
ఛత్రపతి శేఖర్

**చంద్రశేఖర్** తెలుగు సినిమా నటుడు. ఆయన 2005లో విడుదలైన ఛత్రపతి సినిమాలో నటన తరువాత తన పేరు ఛత్రపతి శేఖర్ గా గుర్తింపు అందుకున్నాడు.
## వివాహం
చంద్రశేఖర్‌ ఖమ్మం జిల్లాకు చెందిన నీలియా భవానీ ని ప్రేమ వివాహం చేసుకున్నాడు.  కొన్ని సంవత్సరాల తరువాత మనస్పర్థలతో వీరిద్దరు విడాకులు తీసుకున్నారు. వీరికి పూజిత , మహేశ్వరన్ ఇద్దరు పిల్లలు ఉన్నారు.

## నటించిన సినిమాలు

* *[[స్టూడెంట్ నంబర్ 1]]* (2001)
* *[[సింహాద్రి (సినిమా)|సింహాద్రి]]* (2003) 
* *[[సై]]* (2004)
* *[[ఛత్రపతి (సినిమా)|ఛత్రపతి]]* (2005)
* *[[అశోక్ (సినిమా)|అశోక్]]* (2006)
* *[[విక్రమార్కుడు]]* (2006)
* *[[ఢీ]]* (2007)
* *[[రక్ష (సినిమా)|రక్ష]]* (2008)
* *ఫ్లాష్ న్యూస్* (2009)
* *[[మగధీర (సినిమా)|మగధీర]]* (2009)
* *[[మర్యాద రామన్న (సినిమా)|మర్యాద రామన్న]]* (2010)
* *[[శక్తి (2011 సినిమా)|శక్తి]]* (2011)
* *[[రచ్చ]]* (2012)
* *[[దమ్ము]]* (2012)
* *[[దరువు (సినిమా)|దరువు]]* (2012)
* *[[ఈగ (సినిమా)|ఈగ]]* (2012)
* *[[బలుపు]]* (2013)
* *[[లెజెండ్]]* (2014)
* *[[ఆగడు]]* (2014)
* *[[కార్తికేయ (సినిమా)|కార్తికేయ]]* (2014)
* *మహా భక్త  సిరియాల* (2014)
* *[[కిక్ 2 (2015 సినిమా)|కిక్ 2]]* (2015)
* *[[శ్రీమంతుడు (2015 సినిమా)|శ్రీమంతుడు]]* (2015)
* *సరోవరం* (2017)
* *[[జైసింహా]]* (2018)
* *[[రంగస్థలం (సినిమా)|రంగస్థలం]]* (2018)
* *[[కృష్ణార్జున యుద్ధం]]*  (2018)
* *[[యూ టర్న్ (2018 సినిమా)|యూ టర్న్]]* (2018)
* రణస్థలం (2019)
* *[[విశ్వాసం]]* (2019) 
* *[[యాత్ర (2019 సినిమా)|యాత్ర]]* (2019)
* *[[దిక్సూచి (సినిమా)|దిక్సూచి]]* (2019)
* *రణస్థలం* (2019)
* మిస్సింగ్ (2021)
* పాయింట్ బ్లాంక్ (2021)
*  సుందరి   (2021)
**[[రౌద్రం రణం రుధిరం]]* (2022)
* దర్జా (2022)
* కథ వెనుక కథ (2023)
* కర్ణ (2023)
* భారీ తారాగణం (2023) 
* జితేందర్ రెడ్డి (2024)
* కలియుగం పట్టణంలో (2024)
* పొట్టేల్ (2024)
* నింద (2024)
* ది డెవిల్స్ చైర్ (2025)
* నారి (2025)
* కిల్లర్ ఆర్టిస్ట్ (2025)
* ఎల్‌వైఎఫ్ (2025)
* గ్యాంబ్లర్స్ (2025)
* థాంక్యూ డియర్ (2025)
* బ్రహ్మాండ (2025)

## వెబ్‌ సిరీస్‌
* మాన్షన్ 24 (2023)

## మూలాలు

వర్గం:తెలుగు సినిమా నటులు